Малака: Педагогик фаолиятда тизимли таҳлилни амалга ошириш методлари » O'zMU\nO'zMU » Yangiliklar » Малака: Педагогик фаолиятда тизимли таҳлилни амалга ошириш методлари\n13-09-2017, 19:23 | Ko'rishlar soni: 81 |\nУстознинг аввало аудиторияни ўзига жалб этиш маҳорати, жонли мулоқот тарзида сўзлаш санъати, муомала маданияти, назарий билимларини амалиётга пайваста этиши тингловчиларга катта сабоқ бўлди.\nУстоз тизимли таҳлилни амалга ошириш учун турли усуллар танланиши ҳақида сўз юритар экан, нисбатан кўпроқ қўлланиладиганлари сифатида қуйидагиларни кўрсатиб, изоҳлаб берди:\n- сўров (анкета тарзида ёзма, оғзаки савол-жавоб (масофали)) усули;\n- ҳужжатларни ўрганиш (ДТС, ҳисобот, хулосалар ва б.) усули;\n- фаолият маҳсулини ўрганиш (иншо, мақола, талабаларнинг билими ва б.) усули;\n- алоҳида ҳолатларни ўрганиш (алоҳида педагогик вазиятни. Масалан, аълочилар гуруҳини, фаолларни ва б.) усули;\n- қиёслаш (рақамлар, далиллар, билдирилган фикр ва муносабатларни қиёслаш) усули;\n- суҳбат (нутқ мулоқоти ёрдамида бевосита ёки билвосита маълумот олишт) усули.\n- биографик (кишини унинг таржимаи ҳоли билан боғлик бўлган хужжатлар орқали ўрганиш) усул;\n- интервью (муаммога оид бўлган саволларга берилган жавоб тариқасида ахборот тўплаш) усули;\n- кузатиш (кишининг ҳаракатларида намоён бўладиган турли ҳолатларни ҳисобга олиш, бирон бир жараённи кечишига оид ахборот олиш) усули;\n- социометрия (Ж. Морено томонидан тавсия этилган бўлиб, ўзаро муносабатлар тузилиши билан психологик қовушувчанликни аниқлаш мақсадида гуруҳ ва жамоалардаги шахслараро муносабатларни ўрганиш. Бугунги кунда социометрияни турли вариантлари ишлаб чиқилган) усули;\n- тест (стандартлаштирилган синов бўлиб, унинг ёрдамида у ёки бу хилдаги психик жараён баҳоланиб, шахсни бир бутунлигича ўрганиш мумкин) усули;\n- эксперимент (муаммоли вазиятни ҳал қилиш жараёни, ҳаттоки шахснинг ҳис-туйғулари, характери, қобилияти, ақл-заковатини ўрганиш мумкин. Бунда, объектга таъсир этадиган барча омиллар катъий назорат килган ҳолда кузатилади) усули;\n- моделлаштириш (жараённи билвосита ўрганишга асосланган бўлиб, бунда бирон объектнинг хусусиятларини ўрганиш учун махсус равишда тўзилган бошка объектда қайта хосил қилиш тушунилади) усули;\n- прогнозлаш (бирор-бир ҳодисанинг келажақдаги ҳолати ҳақидаги мулоҳаза) усули;\n- экстраполяция (лот. ekstra-тез, polio-силлиқлайман, тўғрилайман) бирор ҳодисанинг алоҳида қисмини кузатиш натижасида олинган хулосани шунга ўхшаш ҳодисанинг бошқа бир қисмига, бошқа ҳудудига (манзилга, жойга) тадбиқ этиш) усули.\nШу билан бирга биографик ва тарихий-қиёсий усулларни ҳам кўрсатиб ўтиш мумкин.\nБиографик метод (юнон тилида bios – ҳаёт, graho – ёзаяпман) – шахс ҳаёт йўлини тадқиқ этиш, ташхислаш, коррекциялаш, режалаштириш услуби. Биографик усул XX асрнинг биринчи чорагида татбиқ этила бошланди. Бирламчи биографик усуллардан ёрдамида сиёсатчилар, тарихий шахслар ўтмишдаги сиёсий ҳаётни ретроспектив таҳлил этиш мақсадида фойдаланилган. Кейинчалик бунга муҳим ва келажакда бўлиши мумкин бўлган ҳодисаларни (бўлажак автобиография, бошқариладиган фантазия, ҳаётни режалаштириш, каузометрия)ни, шунингдек, шахснинг мулоқот доирасини (қўшимча биография, субъектнинг муносабатлар доирасини) қўшишди. Замонавий биографик методлар сиёсатчи шахсини тарихий, ижтимоий ва индивидуал борлиқ доирасида ўрганишга асосланган бўлиб, шахс ривожининг сценарийси ва ҳаётий дастурлари, унинг касбий, оилавий, маънавий, табиий ва ижтимоий маконда «макон-вақт» доирасида таҳлил этади. Биографик методларни қўллашда сўровнома, интервью, тест, яқинларининг кўрсатмалари, замондошларининг хотиралари, фаолият маҳсулини ўрганиш(хатлари ва кундаликларини, маърузалари нутқларининг контент-таҳлили ва б.)дан манба ва восита сифатида фойдаланилади.\nТарихий-қиёсий усулларга тарихий тавсиф, аниқ таҳлил, қиёслаш, даврийлаштириш, хронологик, муаммоли-хронологик, ретроспектив, истиқболни белгилаш, тарихий аналогик ва бошқа услублар киради. Қиёсий-тарихий услублар сиёсий-психологик далиллар ва ҳодисалар юзага келганда ҳамда амалга ошганда, ривожланишнинг турли босқичларида сифат кўрсаткичи жиҳатидан ўзгариб боришини тарихий муҳит билан узвий боғлиқ ҳолда ўрганиш имконини беради.\nШу аснода тизим деганда, нафақат тизимнинг (бошқариш объектининг) ўзаро боғланган таркибий қисмларини йиғиндиси ва унинг ўзаро ички боғлиқлик даражалари тушунилиши лозим. Балки ташқи алоқадорликларни даражалари ҳам унинг таркибига киришини инобатга олиш мақсадга мувофиқдир. Бу ўз навбатида тизимли таҳлилни амалга ошириш йўлини, яъни ёндашувни белгилаб олишни тақозо этади.\nТаҳлил, бу турли ҳажм ва мазмундаги ахборотни жамлаб, манба шаклига келтириш бўлиб, бунга тизимли ёндашиш мақсадга мувофиқдир. Тизимли ёндашиш, бу объектни яхлит мажмуа сифатида ўрганишга асосланган методология, илмий англашни таъминловчи “йўл”дир. Фанда, тизимли ёндашув турли фан соҳаларининг вакиллари томонидан шакллантирилган. Тизимли ёндашув, бу ўзаро алоқадор бўлган жиҳатларни қамраб олган мажмуа бўлиб, таҳлилни амалга оширишда методология вазифасини бажара олади. Булар:\n– тизимли – унсурвий (элементли), тизим нималардан таркиб топган? деган саволга жавоб топиш учун хизмат қилади;\n– тизимли - структуравий, тизимни ички тузулишини, унинг таркибларини таъминлашувини белгилаш учун хизмат қилади;\n– тизимли - функционал, тизим ва уни вужудга келтирувчи қандай вазифаларни бажаришини ажратиб бериш учун хизмат қилади;\n– тизимли - коммуникатив, тизимнинг бошқа тизимлар билан горизонтал ва вертикал алоқадорликларни моҳиятини белгилаш учун хизмат қилади;\n– тизимли - интегратив, тизимни сақланиш механизми, сақланиш омиллари ва такомиллашуви белгилаш учун хизмат қилади;\n– тизимли - тарихий, “тизим қандай шаклланган?”, “ривожланиш давомида қандай босқичлардан ўтган?”, “тизимни истиқболи қандай?” деган саволларга жавоб бериш учун хизмат қилади.\nКўриниб турибдики, тизимли ёндашув, бу тизимли таҳлилни амалга ошириш йўлини белгилаб бериш учун хизмат қиладиган мажмуа ҳисобланади.\nТизимни (объектни) бошқаруви билан боғлиқ бўлган масалани хавфсизликни таъминлаш назари асосида тизимли таҳлил қилишни тадқиқотчи қуйидаги кетма-кетликда амалга ошириши мақсадга мувофиқ:\n- ўзининг илмий салоҳиятини инобатга олиб, тадқиқотнинг вазифа ва мақсадини (яъни, истиқболдаги истакли ҳолатини) белгилаб олиши;\n- таҳлил учун танланган тизимни (бунда фаолият соҳалари назарга олинган) ҳамда ташқи муҳитнинг ривожланиш тарзи ва прогнозини тадқиқотда белгиланиши;\n- ташқи муҳит омилларини (истеъмолчилар бозори, мол етказиб берувчи ҳамда рақобатчилар ва бошқалар) тадқиқ қилиб, унинг истиқболини белгилаши;\n- мақсад ва вазифаларнинг тизим тузилиши(яратилиши)да ифодаланишини белгилаб олиши лозим.\nШундай пурмаъно маълумот-у билимларга эга бўлган журналист-педагоглар эртага талабаларга қандай дарс беришни ўзлари билади!


Тожикистон: исломий партия ўзига қарши ҳужумлардан шикоят қилмоқда - BBC O'zbek\nТожикистон: исломий партия ўзига қарши ҳужумлардан шикоят қилмоқда\nImage caption Кабирий жаноблари давлат телевидениесидан ўзларига эфир вақти берилишини талаб қилган\nТожикистоннинг мухолифатдаги Ислом Уйғониш Партияси давлат ахборот воситаларини ўзига қарши кенг миқёсдаги кампанияни олиб боришда айблаган.\nФаолларга кўра, давлат теле ва радио каналлари партия аъзоларининг шаънини ҳақоратловчи чиқишларга ўрин бермоқда.\nИсломий партия раҳбари Муҳиддин Кабирий Давлат телерадиоқўмитаси раисидан бу каби чиқишларни рад этиш учун ўзларига эфир вақти берилишини талаб қилган.\nТожикистон минтақада исломий партия расман рўйхатдан ўтган ягона давлат ҳисобланади.\n1997 йилда эришилган миллий ярашув битимига мувофиқ, Ислом Уйғониш Партияси ҳукуматдаги ўринларнинг 30 фоизини эгаллаган эди.\nДушанбедаги Би-би-си журналисти Мардон Муҳаммаднинг айтишича, исломий партияга ҳужумлар яқинлашиб келаётган президентлик сайловлари ва Тожикистондаги оғир ижтимоий вазият билан боғлиқ.\n'Сиёсий ислом керакмас'\nДавлат телевидениеси орқали намойиш этилган чиқишларнинг бирида тожик исломий мухолифатининг собиқ қўмондонларидан Мулло Абдураҳим Ислом сиёсатдан узоқ туриши кераклиги, акс ҳолда мусулмонлар орасида низо келиб чиқиши мумкинлигини айтган.\n"Ислом сиёсий партияга муҳтож эмас. Шунинг учун ҳам Тожикистонда исломий партияга эҳтиёж йўқ", деб айтган собиқ қўмондон.\nМулло Абдураҳим 1997 йилдаги тинчлик битими ортидан Тожикистон Давлат Божхона қўмитаси раиси лавозимини эгаллаган ва кўп ўтмай, Ислом Уйғониш Партиясидан чиқишини эълон қилган.\nТинчлик битимидан кейин ўтган вақт мобайнида Ислом Уйғониш Партияси ҳукуматдаги ўринларни йўқотган эса-да, мамлакатдаги асосий мухолифат мавқеъини сақлаб қолган.\n2010 йил февралида ўтган охирги парламент сайловларида Ислом Уйғониш Партияси расман 8.2 фоиз овоз билан парламентда бор-йўғи иккита ўринни эгаллаган, аммо партия вакиллари сайлов натижаларини тан олишмаган.\nУлар овозлар сохталаштирилгани, аслида 40 фоизга яқин сайловчилар Ислом Уйғониш Партиясини қўллаб-қувватлашганини айтишган.\nКузатувчилар сўнгги йилларда исломий партияга хайрхоҳлар сонининг кўпайганини Тожикистондаги ишсизлик ва коррупция, шунингдек, ҳокимият ва бизнесни фақат битта минтақа- Президент Раҳмон мансуб бўлган Кўлоб вилояти вакиллари эгаллаб олганидан норозилик кайфиятлари билан тушунтиришади.\nТожикистонни 22 йилдан буён бошқариб келаётган Президент Имомали Раҳмон ноябр ойида ўтадиган сайловларда ўз номзодини қўйиш-қўймаслигини айтмаган.\nАммо кузатувчилар унинг сайловларда қатнашиши ва ғалаб қилишига шубҳа қилишмайди.\nРоссия матбуоти пайшанба куни Москвага сафар қилган Президент Раҳмоннинг ташрифидан мақсад Тожикистондаги сайловларда Кремлнинг дастагини қўлга киритиш экани ҳақида ёзган.


Россия мудофаа вазири $18 млн турадиган уйи борлигини фош қилганларни Сталин давридаги чақимчиларга қиёслади\nРоссия мудофаа вазири Сергей Шойгу коррупцияни фош қилувчи суриштирув журналистлари фаолиятини Сталиннинг “Катта террори” давридаги чақув ва зимдан хабар беришларга қиёслади.\n- Бу ҳаммаси 1937 йилдаги оммавий чақимчилик кампаниясини эслатади, - деди вазир “Москвоский комсомолец” газетасига берган интервьюсида.\nШойгунинг фаолияти бўйича Россияда иккита журналистик суриштирув ўтказилган.\nСталин сиёсий рақибларини йўқ қилиш учун 1937 йилнинг 30 июлида “Катта террор” кампаниясини бошлаган. Ушбу даҳшатли кампания доирасида тақрибан 700 минг Коммунистик партия аъзоси ҳамда ҳукумат расмийcи сохта суд қилиниб, ўлимга ҳукм қилинган.\n- Ўша пайтда одамлар нега чақимчилик қилган? Айримлар кимнинг устидан нолиган бўлса, ўшанинг ўрнини эгаллашни хоҳлаган. Айримларнинг бошқа мақсади бўлган. Бугун худди шундай бўляпти: ички ва ташқи буюртмачилар кўрсатмаси билан фаолият юритаётган оммавий чақимчиларга гувоҳ бўлиб турибмиз, - деди Шойгу.\n2015 йилда Алексей Навальний асос солган Коррупцияга қарши кураш жамғармаси Шойгу бўйича суриштирув ўтказиб, Подмосковьеда вазирнинг 18 миллион доллар қийматга эга данғиллама уйи борлиги аниқланганини хабар қилган эди.


08:31, 30.01.2021 // 23619\nБердимуҳамедов гўзаллик танловида ғолиб бўлган итлар учун бериладиган медал дизайнини маъқуллади\nТуркманистон агросаноат мажмуасини назорат қилувчи бош вазир ўринбосари Эсенмират Оразгелдиев 28 январь куни ҳукумати аъзолари билан онлайн учрашув пайтида президент Гурбангули Бердимуҳамедовга алабайлар ўртасидаги гўзаллик танлови ғолиби бўлган итга бериладиган медал дизайнини тақдим этди, дея хабар бермоқда «Хроника Туркменистана».\nФото: «Хроника Туркменистана»\nМедал билан бирга итга «Йилнинг жасур алабайи» унвони берилади.\nБундан ташқари, Оразгелдиев итлар танлови ўтказиладиган майдон лойиҳаси вариантларини ҳам тақдим этди.\nБердимуҳамедов майдоннинг тақдим этилган лойиҳалари ва медалнинг дизайнига «халқаро стандартларга жавоб бериши керак» деб ўз тузатишларини киритди. Амалдорга Туркман алабайи куни нишонланиши муносабати билан биринчи марта бўлиб ўтадиган тантанали тадбирларга пухта тайёргарлик кўриш буюрилган.\nПрезидентга лойиҳа ва медал дизайнини «Туркман алабайи» халқаро ассоциацияси раҳбари Сердар Бердимуҳамедов эмас, балки қишлоқ хўжалигига масъул ходим тақдим этганининг сабаби маълум эмас.\nАввалроқ Бердимуҳамедов хориждан келтирилган ҳарбий техникаларни эҳтиёт қилишни буюргани ва вертолёт қулаши сабаб чегара хизмати бошлиғини ишдан бўшатгани, Туркманистон аҳолисини коронавирусга қарши эмлашга тайёрланаётгани ҳамда Гурбангули Бердимуҳамедов алабай итлари ва ахалтекин отларининг байрамини бирлаштириш ҳақида буйруқ бергани ҳақида хабар берилганди.\n12:40, 30.06.2022 // 102279\nСамарқандда бир хонадоннинг икки келини ўз жонига қасд қилди. Марҳумларнинг бири ўзини осган бўлса, яна бири уксус ичиб, вафот этган (видео)\n13:32 Кеча // 70634\n«Дадам аёлини онаси деб ўйлаяпти» — Азиз Раметов отасининг Альцгеймер касаллигига чалингани ва хотирасини йўқотаётгани ҳақида\n18:43, 30.06.2022 // 53450\nЎзбекистон ва Қозоғистон. Мурал санъати ҳақида рассомлар нима дейди?\n21:15 Кеча // 49530\n«Наманганда 500 минг, Фарғонада 700 минг, Самарқандда 1 млн, Андижонда 1,2 млн сўм». Вилоятларда автомобиль «тонировка»си қанчага тушмоқда?\n21:29 Кеча // 42760\nНукусда фуқароларнинг ноқонуний намойиши бўлиб ўтди


Барчаси ўзгарди! "Ҳумо" ОХЛдаги дебют ўйинини Тошкентда ўтказади\n1 август, 2019, 11:16 998\nОлий Хоккей лигаси (ВХЛ)нинг 2019/20 йилги мавсуми учун янгиланган тақвими эълон қилинди.\nХабарингиз бор, Тошкентнинг "Ҳумо" клуби жорий йилдан эътиборан ОХЛда иштирок этади. Бундан бир муддат илгари мазкур турнирнинг тақвими эълон қилинган эди. Унга кўра, "Ҳумо" мавсумни Хитойнинг Гилинь шаҳри шарафини ҳимоя қилувчи "Ценг Тоу" клубига қарши ўйин билан бошлаши айтилган эди.\nАммо бир муддат ўтиб, Лигага яна икки клуб - "Ростов" ва "КРС-Пекин" жамоаларининг қўшилиши натижасида турнир регламенти ва тақвими ўзгартирилди. Эндиликда ОХЛда 34 жамоа икки конференция ва тўрт дивизионга ажратилган ҳолда иштирок этади. Дивизионлар жамоаларнинг географик ҳудудидан келиб чиқиб шакллантирилган.\nДемак, янги тақвимга кўра, Евгений Попихин бошқарувидаги "Ҳумо" 11 сентябр куни ўзининг илк ўйинини ўтказади. Шу куни тошкентликларга "ХК Рязань" жамоаси рақиблик қилади. Орадан икки кун ўтиб эса Қозоннинг "Барс"и Тошкентда меҳмон бўлса, 15 сентябр куни "Торпедо-Горький"га қарши баҳс бўлиб ўтиши режалаштирилган.


10 апрель куни юртимизда қандай об-ҳаво кутилмоқда? » Ўзбекистон янгиликлари – Zamin.uz\n10 апрель куни юртимизда қандай об-ҳаво кутилмоқда?\n09 апрель 2019, 17:05\nРеспублика Гидрометеорология марказининг хабар беришича, 10 апрель куни Тошкент шаҳрида ҳаво ўзгариб туради, кечаси ёмғир ёғади, кундузи қисқа муддатли ёмғир ёғиши, момақалдироқ бўлиши мумкин. Шамол ғарбдан 5-10 м/с тезликда эсади, 12-17 м/с гача кучайиши мумкин. Ҳарорат кечаси 10-12 даража, кундузи 17-19 даража илиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 10-15 даража илиқ, кундузи 20-25 даража иссиқ бўлади.\nЯнгиликлар » Ўзбекистон » 10 апрель куни юртимизда қандай об-ҳаво кутилмоқда?


Такрорий экин – қўшимча даромад – Сурхон тонги\nБош саҳифа / Қишлоқ хўжалиги / Такрорий экин – қўшимча даромад\nИюл 11, 2018\tҚишлоқ хўжалиги Изоҳ қолдириш 1,007 Кўрилди\nҚишлоқ хўжалигида амалга оширилаётган ислоҳотлар ва бозор иқтисодиёти талаблари асосида тадбиркорлик билан иш юритаётган вилоятимиз деҳқонлари мавжуд суғориладиган ерлардан самарали фойдаланиш, бир даладан, бир мавсумда икки-уч ҳосил етиштириб, кўпроқ даромад олиш чораларини излашаётир.\nҒалласи ўриб олинган майдонларнинг 56,1 гектарига такрорий экинлар экишни мўлжаллаган ишбилармон деҳқонлар ишни жадал давом эттиришаяпти. Айни куз пайтида ҳам бозорларимиз расталарини хилма-хил сабзавот маҳсулотлари билан тўлдириш ва нархини арзонлаштиришга аҳд қилган деҳқонлар қарийб 7 минг гектар майдонда турфа сабзавотлар ўстиришади. Ҳозиргача 1500 гектар майдон шудгорланиб, текисланиб, ҳар хил сабзавотлар уруғи ва кўчати экилди.\nБугун полизкорларнинг қовун-тарвузи бозор расталарини тўлдириб турибди. Ҳа демай, эртачи маҳсулотлар пишиб тугайди. Охирги йилларда деҳқонларимизнинг баракали меҳнати туфайли элимиз келгуси йил март ойигача қовун-тарвуз истеъмол қилишаяпти.\nКечки полиз экинлари етиштириш анъанасига амал қилаётган деҳқонларимиз ғалладан бўшаган майдонларнинг 2418 гектарига қовун-тарвуз уруғини экишади. Бугунгача Қизириқ, Шеробод, Музработ, Қумқўрғон, Жарқўрғон туманларининг омилкор деҳқонлари 200 гектардан кўпроқ далага кечки қовун-тарвуз уруғини қадаб, суғориш ва парваришни бошлаб юборишди. Қолган майдонларга ҳам тезроқ полиз экинлари уруғини экиш чоралари кўрилаяпти.\nОхирги йилларда вилоятимиз деҳқонлари мош, нўхат ва бошқа дуккакли экинлардан мўл ҳосил етиштирмоқда. Айниқса, Шўрчи, Қумқўр- ғон туманлари деҳқонлари мошни иккинчи экин сифатида экиб, юқори ҳосил олишаяпти. 24,5 минг гектар майдонга дуккакли экинлар экишни режалаштирган деҳқонларимиз бу ишни тезроқ якунлаш, имконият ва сувдан оқилона фойдаланиб, мўл ҳосил етиштириш ҳамда элимизни мошга, нўхатга бўлган эҳтиёжини қондириш учун ҳозирдан зўр ғайрат билан меҳнат қилишаётир. Музработ, Шеробод туманларида эса ғалладан бўшаган майдонлар пешма-пеш шудгорланиб кунжут, тариқ сингари экинлар экилаётир. Деҳқонларимизнинг тадбиркорлиги туфайли бугунгача 220 гектар майдонга тезпишар ва серҳосил кунгабоқар уруғи экиб бўлинди.\nЕрёнғоқ деҳқон учун ҳам, қайта ишловчилар учун ҳам сердаромад экин. Айниқса, ерёнғоқ экспортбоп. Шунинг учун 13166 гектар майдонга ерёнғоқнинг сара навлари уруғи экилди ва деҳқонлар ўсимлик парваришини агротехника талаблари асосида олиб боришаяпти.\nДеҳқонларимиз фақат даромадни ўйламай, чорвачиликни ривожлантиришга ҳам ўз ҳиссаларини қўшмоқда. Элимизнинг гўшт, сутга бўлган эҳтиёжини қондиришга хизмат қиладиган чорвачилик тараққиёти йўлида 8203 гектар майдонга ҳар хил озуқабоп ўсимликлар парваришланаётир.\nОлдинги “Ҳаммаси тақдирдан”ми?\nКейинги Хусусий мулк – давлат ҳимоясида


Қалбакилаштирилган рухсатномалар, супер контрактнинг супер нархлари: Олий ва ўрта-махсус таълим вазири Ином Мажидов билан суҳбат (видео)\nCана : 10-08-2018 / Жамият, Видео / кўрилди: 374\n«Ёшлар» телерадиоканали «Янги Давр» мухбири Жамолиддин Қаландаров Олий ва ўрта-махсус таълим вазири Ином Мажидов билан суҳбат қилди. Қуйида сизга ушбу суҳбатни ҳавола этамиз.\n— Айтингчи, олий таълим муассасаларида ўтказилаётган тест жараёни қандай кечмоқда?\n— Албатта, тест жараёни кутилганидек, катта павильонларда мутлақо бошқа шароитда, мутлақо бошқа эффект бераётганини кўриб турибмиз. Чунки, абитуриентлар ҳам, ота-оналар ҳам, қолаверса тест марказининг вакиллари ҳам иш жараёнида шу ҳақида гапиришяпти, мулоҳаза қилишяпти. Аввалгилардан кўра ҳозирда ҳам шаффофлик, назорат ҳам юқори даражада. Ҳамманинг ҳаракати, ким нима қилаётган, ким нимага масъул бўлса буни қанчалик тўғри бажарилаётгани, адолат таъминланаётгани, биринчидан ҳам ОАВларига, ота-оналар ҳамда кўчага чиқарилган мониторларда бўлаётган жараён кўриниб турибди.\n— Нима учун абитуриентларга бешта ёки ўнта олий таълимни танлашга имконият бермаймиз?\n— Бу механизмлар бор, йўқ эмас, лекин ҳамма ерда ҳам эмас. Бунинг устида иш олиб бориляпти. Бундан ташқари иккита олий ўқув юртини танлаш имконияти ҳарбий хизматдан қайтганлар учун ишлаган. Кимдир юқори балл билан йиқиляпти, кимдир паст балл билан қаергадир ўқишга киряпти. Юқори балл тўплаганга бошқа олий таълимга йўналтирсак у хоҳламаса-чи, уни кейин яна бошқа олий ўқув юртига юборсак, жараён мураккаблашиб кетади. Буни амалга ошириш учун ҳозирги тест жараёни тартибини ҳам ўзгартириш керак бўлади. Ҳозирда 15 куннинг ўзида имтиҳон оляпмиз ва эртасигаёқ жавобларини эълон қиляпмиз.\n— Тест жараёнлари яримлаб қолди. Агарда мана шу 15 кун мобайнида қўл остингиздаги раҳбар ходимлар мана шу жараёндаги ҳуқуқбузарликларга аралашган бўлса қандай чора кўрардингиз, мисол учун ректорлар?\n— Бунақа бўладиган бўлса уларнинг олий таълимда ўрни бўлмайди.\n— Воз кечоласизми?\n— Воз кеча (иккиланиб, сукут билан) оламан эмас, воз кечиш шарт. Чунки, бунақа киши тизимдан чиқариб юборилмаса, у бошқаларга ҳам тарқайверади. Энг муҳими, фикр туғиладики, шундай юраверса бўлар экан деб.\n— Ҳозир одамларга супер контракт масаласи қизиқ, бу қанақа бўлади?\n— Оширилган контракт охирги контракт ўринларнинг квотаси доирасида қабул қилингандан кейин 4 балл доирасида 1 балл кам тўплаган бир ярим баробар контракт нархини тўлаб қабул қилинади. 2 балл кам тўплаган абитуриент эса икки баробар, 3 балл етмаса икки ярим баробар, 4 балл етмаса уч баробар контракт суммасини тўлайди.\n— Бу йил контракт ошди. Буни енгиллаштириш чоралари ҳам кўриляптими?\n— Ота-оналар ойлигининг ҳисобидан ўтказаётганда солиқ имтиёзлари мавжуд. Суҳбатни қуйидаги видеода кўришингиз мумкин.\nАна холос! Давлат Тест Марказининг янги найранги аниқланди


Хитойда 2 ёшида ўғирлаб кетилган бола орадан 32 йил ўтиб топилди - Халқ сўзи\n17:33 25 Май 2020 Дунё\nФото: Sauth China Morning Post\nОна ҳар қандай кишининг энг яқин инсони саналади. Сабаби бола унинг вужудида, юраги остида улғаяди, унинг қалбу руҳи, жон томири боласига кўринмас ришта билан боғланади ва бутун умр бу ришта узилмайди. Икки ёшида ўғирлаб кетилган болакай Мао Йиннинг онаси Ли Сзинжи ҳам ўғлини 32 йил излади. Унинг ўн мингдан зиёд ёзган эълонлари, тарқатган афишалари натижасиз бермади. Шунча йил ичида болани ўлди деганлар ҳам бўлгандир эҳтимол. Аммо она фарзандининг тириклигига ҳамиша ишонди, таслим бўлмади, излади ва ниҳоят топди...\n1988 йил 17 октабрда болакай Мао Йин Чинхи шаҳрида болалар боғчасидан уйга қайтаётганда отаси Мао Шенжинг билан сув олиш учун тўхтаган пайт ўғирлаб кетилган. Отаси оний дақиқаларда дўкондан сув олиб чиқар экан, ўғлининг ғойиб бўлганини кўриб саросимага тушади. Аммо ҳеч жойдан топа олмайди. Фарзанди йўқолганини билган болакайнинг онаси Ли Сзинжи ҳам дарҳол барча ишларини четга суриб, ўғлини излашга киришади. У 10 000 дан ортиқ эълонлар тайёрлайди ва барча яқин-йироқ шаҳар ва вилоятларга тарқатади. Бир неча йиллар давомида ўғлининг хасратида ёниб, кўплаб ташкилотларга аризалар ёзади. Хитойнинг телевизион дастурларига мурожаат қилади... Аммо буларнинг бари бесамар кетади.\n“Sauth China Morning Post” газетасининг ёзишича, 2007 йилдан бошлаб Ли ўғирланган болаларни кузатиб борадиган, 20 дан ортиқ оилаларга йўқолган болаларини топишга ёрдам берган “Baby come home” (Болажон уйга қайтади) номли нодавлат платформасида волонтёр сифатида иш бошлайди.\nЎтган ойнинг охирида, Сиан полицияси Сичуан вилоятида бир киши 1980 йилларнинг охирларида Шаанхи шаҳридан бир болакайни сотиб олганлиги ҳақидаги хабарни маълум қилади. Полиция ходимлари дастлаб Мао Йиннинг болаликдаги ва унинг “улғайган” фотосуратларини таҳлил қилиш учун юзни аниқлаш технологиясини қўллайди. Сўнгра ДНК текшируви ёрдамида унинг шахси тасдиқланади.\nМаони асраб олган ота-оналари уни Гу Нингнинг деган исм билан атаган ва уни сотиб олганлиги ҳақида ҳеч қачон ҳеч нарса демай улғайтирган. Яқинда йўқолган болакай 34 ёшни қарши олди ва Хианда ота-онаси билан кўзда ёш билан дийдор кўришди. У эшикдан конференция хонасига кириб борар экан, залдаги гувоҳларнинг-да кўзларида беихтиёр ёш қалқиди.\n“Ўғлим мени бошқа ташлаб кетишини истамайман. Мен бунга йўл қўймайман. Мао тез орада ҳақиқий ота-онасининг ёнига қайтиб, бундан буён улар билан бирга яшашини маълум қилди“, – дейди Ли ўғлининг қўлидан маҳкам тутиб.\nХитойда ҳар йили йўқолиб қоладиган болалар сони тўғрисида расмий статистика мавжуд эмас. Аммо 2016 йилда ижтимоий медиа ва мобиль телефон орқали йўқолган болалар тўғрисида огоҳлантиришларни юбориш тизими яратилган. Полиция сўнгги ўн йил ичида 6300 дан ортиқ ўғирланган болаларга ДНК мослаш тизими орқали ўз оилалари билан қайтаришга ёрдам берган.\nМаълумотларга кўра, болалар савдоси 1980 йилларда Хитойда бир болали қонун кучга киргандан сўнг авж олган, бу ҳол айниқса, ўғил бола чақалоқларда кўп кузатилган.\n“Theceomagazine.com” сайти асосида Юлдуз Ўрмонова тайёрлади


«NASA» ва «Boeing» қаноти йиғиладиган самолёт...\n23.01.2018 12:45 0 222\n«Boeing» ҳамда «NASA» биргаликда «Spanwise Adaptive Wing» лойиҳаси доирасида алоҳида аҳамиятга эга қотишмани яратишга муваффақ бўлди. Ушбу қотишма ёрдамида бемалол йиғиладиган қанотларни ясаш мумкин, деб хабар берди «Hi-News».\nЙиғилувчан қанотга эга самолётни яратиш ғояси анчадан буён мавжуд эди, бироқ ихтирочиларнинг олдида бу борада кўплаб қийинчиликлар турарди — қанотларнинг йиғилишида хизмат қиладиган гидравлик механизм оғир ва бесўнақай бўлганлиги учун бир қатор муаммоларни туғдириб келган.\n«NASA»нинг «Boeing» ва бир нечта тадқиқот марказлари билан биргаликда яратгани ихтироси эски прототиплардан 80 фоизга енгилроқ бўлиб чиқди. «Шакл хотираси» дея номланган қотишмадан тайёрланган қанотлардан юқори тезликда ҳаракатланувчи самолётларда ҳам фойдаланиш мумкин.\nЯқинда «NASA» қанотлари юқори ва пастга 0 дан 70 градусгача йиғила оладиган, масофадан туриб бошқариладиган прототипни синовдан ўтказганди. Прототип «нол» ҳолатда учта парвозни амалга оширди.\nМуҳандисларнинг айтишича, янги қотишма ўзини оқлаши мумкин. Ихтирочилар келажакда анча енгил ва оддий конструкцияга эга узун йиғма қанотларни яратиш ниятида. Бу ёқилғи сарфини камайтиради, шунингдек, самолётларга ноқулай об-ҳаво шароитига мослашиш учун ёрдам беради.\n«Насаф» гидросамолёт Boeing\nСпорт 29/01, 13:10


O'zLiDeP вакили: Туризмни ривожлантиришнинг 23 имконияти\nДавлатимиз раҳбарининг 2020 йил 28 майдаги “Коронавирус пандемиясининг салбий таъсирини камайтириш учун туризм соҳасини қўллаб-қувватлашга доир кечиктириб бўлмайдиган чора-тадбирлар тўғрисида”ги фармони туризм соҳасига кўплаб имконият ва кўмак бериш масалалари ҳал этилди.\n1. 2020 йил 1 июндан “яшил” ва “сариқ” тоифадаги ҳудудларда ички туризм қайта йўлга қўйилди\nЎзбекистон Республикасига фуқаролари киришига рухсат бериладиган мамлакатлар рўйхати тузилади.\n2. Туроператорлар, турагентлар ва жойлаштириш воситалари 2020 охирига қадар фойда солиғини ярмини (50 фоиз) тўлайди.\n3. Туроператорлар, турагентлар ва жойлаштириш воситаларига 2020 ва 2021 йил якунлари бўйича зарарларни чекланмаган тарзда ўтказиш ҳуқуқи берилди.\n4. 2021 йил 1 январга қадар туристик йиғимларни ҳисоблаш ва тўлаш тўхтатилди.\n5. Жойлаштириш воситаларига алкаголь маҳсулотлар билан чакана савдо қилиш ҳуқуқи учун маҳаллий йиғимини 12 ойда бўлиб-бўлиб тўлашга рухсат берилди.\n6. Туризм соҳасини қўллаб-қувватлаш жамғармаси маблағлари ҳисобидан 12 ой муддатга бир марталик мақсадли фоизсиз ссудалар ажратилади.\n7. Туризм соҳасидаги “стартап” лойиҳалар, инновацион бизнес ғоялари, ахборот дастурлари ва хизматларини қўллаб-қувватлаш учун 1,5 млрд.сўм маблағ ажратилди.\n8. Хорижий ошхона, тематик овқатланиш шохобчалари ҳамда овқат, озиқ-овқат маҳсулотлари ва сувенирларни етказиб бериш хизматларини ташкил қилиш лойиҳалари учун 100 млн.сўмгача грантлар ажратилади.\n9. Янги туризм маҳсулотлари ва йўналишларини ишлаб чиқиш ҳамда турғиб қилиш учун гидлар учун 5 млн.сўм, туроператорлар учун 10 млн.сўм миқдорида грантлар ажратилади.\n10. 2020 йил 1 мартдан 1 июнгача давр учун жойлаштириш воситаларини қуриш учун аввал олинган кредитларнинг фоиз харажатлари қоплаб берилади.\n11. Жойлаштириш воситаларини қуриш учун аввал олинган кредитлар бўйича 2020 йил 1 июндан 2022 йил 1 январгача бўлган давр учун фоиз харажатларининг 10 фоизлик пунктгача бўлган қисми қоплаб берилади.\n12. Туризм соҳаси объектларини янги санитария-гигиена талабларига мувофиқлаштириш учун бериладиган кредитлар бўйича фоиз харажатларининг 10 фоизлик пунктгача бўлган қисми қоплаб берилади.\n13. Туризм соҳаси субъектлари томонидан айланма маблағни тўлдириш учун олинадиган кредитларнинг 10 фоизлик пунктгача бўлган қисми қоплаб берилади.\n14. 2021 йил 31 декабрга қадар меҳмонхона хизмати нархининг 10 фоизи миқдорида субсидия ажратилади.\n15. Туроператор ва турагентларга олиб келинган ва хизмат кўрсатилган ҳар бир хорижий турист учун 15 АҚШ доллари миқдорида рағбатлантирувчи субсидиялар ажратилади.\n16. Камида 10 кишидан иборат хорижий туристик гуруҳлар учун мамлакатимизда тур ташкил этилганда туроператорларнинг авиа ва темир йўл чипталари нархининг 30 фоизи қисман субсидияланади.\n17. 2021 йил 1 июнга қадар меҳмонхоналарга тоифа олиш ёки ошириш учун реновация, реконструкция ҳамда моддий-техник базасини мустаҳкамлаш учун меҳмонхоналарнинг тоифасига қараб ҳар бир хона учун 5 млн. сўмдан 15 млн.сўмгача қисми қоплаб берилади.\n18. Ўзбекистон Республикаси Туризмни ривожлантириш давлат қўмитаси тасарруфидаги техникум ва коллежларга 2020 йилда барча тингловчилар давлат гранти асосида қабул қилинади.\n19. Жойлаштириш воситаларини қуриш учун аввал берилган кредитлар бўйича асосий қарз тўловлари 2020 йил 1 октябрдан 18 ойдан 24 ойгача узайтирилади.\n20. Дезинфекция ишларини олиб бориш учун жиҳозлар, техникалар, уларни бутловчи ва эҳтиёт қисмлари, алоқасиз бошқариладиган жиҳозлар, ҳидсиз дизинфекцияловчи воситалар 2022 йил 1 январга қадар божхона тўловларидан озод қилинади.\n21. Туризм соҳаси учун Инқирозга қарши кураш жамғармаси ҳисобидан 20 млрд.сўмдан ортиқ маблағ ажратилади.\n22. Туризм соҳасидаги техникумлар ва коллежларда 2020-2021 ўқув йилида мутахассисларни тайёрлаш учун Давлат бюджетидан маблағ ажратилади.\n23. Давлат томонидан туризм соҳасига берилаётган кўмак ва имкониятларнинг ижобий самара беришига ва манзиллилиги таъминланишига ишончимиз комил.\nМарказий банк тижорат банклари раҳбарлари ва кредит олганларга мурожаат қилди\nАдхам Икромов Туркий тилли давлатлари Савдо-саноат палатаси кенгаш аъзоларига таклиф билан чиқди\nИш ҳақи ва пенсиялар миқдори 7 фоизга оширилади. Жарималарда қўлланиладиган базавий ҳисоблаш миқдори эса ўзгаришсиз қолади\nИмтиёз тугади: энди “GM Uzbekistan” ва “MAN Auto-Uzbekistan” деярли барча солиқларни тўлайди


Халқимизни мардикорга айлантириш билан ҳукумат нимага эришмоқчи? - | Hizb-Uzbekiston.info\nHome›МАҚОЛАЛАР›Халқимизни мардикорга айлантириш билан ҳукумат нимага эришмоқчи?\nИжтимоий тармоқларда тарқалган видеоларда бир нечта ўзбекистонликлар ўзларининг Мексика орқали АҚШга ўтиш уринишлари ҳалокат билан якун топганини сўзлайдилар.\n«Акам билан участкамизни сотдик, машинамизни сотдик. Бир ой чангалзорлар, ботқоқликлардан, сувдан кемада ўтдик. Шундай қийинчиликларни кўрдик. У ерда нафақат ўзбекистонликлар, қирғизистонликлар, тожикистонликлар ҳам бор. Ёш боласи билан, оилаликлар ҳам боряпти. Болаликлар қийналиб, кемалар тешилиб, ҳайвонлар ҳужум қилиб… Америка чегарасига етдик деганда, ўрмондан чиқаётганда, акамни заҳарли илон чақди. Илоннинг заҳри акамнинг қонига тарқалиб кетди, шу билан акамни бой бердик», — дея ҳикоя қилади бир йигит. Яна бир аёл эса унинг учун Америка орзуси ўз оиласини йўқотиш билан якун топганини сўзлайди.\n«Турмушимиз яхши эди, магазинимиз бор эди, (Самарқанддаги) Сиёб бозорида савдо қилардик. Дўконимизни сотдик, машинани сотдик. Ҳамма нарсамизни сотиб, қизимни олиб йўлга тушдик. Мексикага турист бўлиб бордик. Кейин у ерда йўл-йўриқни кўрсатадиган одамлар билан учрашиб, «қайиқда ўтамиз, ўрмон оралаб ўтамиз» дейишди. Шунда қайиққа миндик… Йигирматача одам бор эди қайиқда. Сузар-сузмас, қайиғимиз ағдарилиб кетди. Мени қутқариб олишди. Қизим билан ҳўжайинимни топишолмади… Нима қилишимни билмай, қайтдим», — дея йиғлайди у. (BBC Uzbek)\nАввало, ўтганларни Аллоҳ раҳматига олсин, гуноҳларини мағфират қилсин. Уларнинг яқинларига Аллоҳ сабр берсин. Ва минг афсуслар бўлсинки, тарихда бошқа юртларга Аллоҳнинг розилигини олиш йўлида бир байроқ остида Ислом даъватини ёйиш учун борган мусулмонлар бугун мана шундай хор аҳволга тушиб қолдилар. Бугун улар яхши яшаш илинжида ўз юртларини тарк этиб, ҳатто океан ошиб бўлса ҳам Америка орзусига етиш учун ўлимни ҳам бўйнига олмоқдалар. Мусулмонлар бу дунё ҳаётида қандай яшаш кераклигини унутиб, Ғарбнинг кўринишидан ялтироқ, аммо ичи тўла бадбўй ва бузуқ яшаш тарзига маҳлиё бўлиб қолди. Ёшларни инглиз тили баҳонасида Ғарб дунёқараши ва маданиятини ўрганишга ташвиқ қилиш мана шундай натижаларга олиб келди.\nЮртимиздаги мусулмонларнинг ҳолати ҳам Ислом Уммати ҳолатидан катта фарқ қилмайди. Агар Ўзбекистондаги сиёсий воқелик ўрганилса, ҳукумат халқда ҳозирги хорликдан юксакликка олиб чиқадиган Исломий фикрлар ва туйғулар шаклланмаслиги учун турли хил чора-тадбирларни қўллаётгани ойдинлашади. Айнан юқоридаги ҳолат борасида гапирадиган бўлсак, масалан, сўнгги йилларда ўзбек кино ва сериалларида “янги бой” образи бўрттириб кўрсатилиб, унинг чет элда ишлашига урғу бериляпти. Расмий рўйхатдан ўтган сайтлар эса, мигрантларнинг ўртача ойлик даромади ҳақида ва умуман ҳорижда ишлаш тўғрисидаги сон-саноқсиз материалларни бериб бориш билан аҳолини меҳнат муҳожири бўлишга тарғиб қилмоқда. Ташқи меҳнат миграцияси агентлиги директори ўринбосари Давлатназар Матрасуловга журналистнинг “тайёр кадрларнинг мамлакатни тарк этиши Ўзбекистонга қандай фойда келтиради?” деган саволига у “ушбу амалиёт кўплаб мамлакатларда оммалашган”, деб жавоб берди. У ўз фуқароларини меҳнат муҳожирлари сифатида юборишда етакчи ҳисобланган Филиппинни мисол қилиб келтирди. Бандлик ва меҳнат муносабатлари вазирлигининг шўъба мудири Одилжон Комилжонов эса, “Бу нарсани шундай тушуниш керак, миграция – бу экспорт. Ишчи кучи экспорти” деди. Давлатнинг мана шундай “саъй-ҳаракатлари” билан Ўзбекистонда “Суриш керак” деган фикр трендга чиқди.\nМустамлакачи давлатлар ўзларининг таъсир доираси остидаги мамлакатларнинг аҳолисини қора ишчига айлантиришни орзу қилишади. Бизнинг мулозимлар эса, халқимизни арзон ишчи кучига айланиши хорлик ва шармандалик эканлигини англаш тугул, дунёда ҳеч қандай таъсир кучига эга бўлмаган Филиппинни ўзига ўрнак қилишдан ҳеч уялишмаяпти. Бундай шармандали позицияни Шавкат Мирзиёев Жанубий Кореяга ташрифи чоғида янада очиқроқ баён қилиб: “Кореядан истиқболли технологиялар ва билимлар, Ўзбекистондан табиий ресурслар ва инсон капитали бирлашса…” деди.\nИмом-домлаларнинг ризқ масаласини ёрқин ечиб бермагани ҳам одамларни ризқ Аллоҳдан эканлигини унутишига олиб келган омиллардан бўлди. Натижада ризқ дегани катта муаммога айланди, моддий манфаат буюк ғоя бўлиб қолди. Бу билан гўё банда Аллоҳнинг ишини ўз зиммасига олиб, ўзининг вазифаларини Аллоҳга топширди. Шу сабабдан дунёнинг ҳар бурчагидан Ўзбекистонлик аёллар, эркаклар тўғрисида қайғули хабарлар эшитадиган бўлдик. Шунингдек, халқни мардикорга айлантиришдан республиканинг иқтисодий салоҳиятини ошириш мақсад қилингани айтилаётган бўлса-да, аслида ҳукумат халқни иш билан таъминлаш муаммосидан қутилишни, аҳолининг тирикчилик ғамида юрт кезиб мамлакатдаги сиёсий ишлардан йироқлатишни, хонадон бошлиғи бўлган эрларни оиладан узоқлатиш билан аёлларнинг бузилишига имкон яратишни ва энг асосийси, Исломий уйғонишни олдини олишни мақсад қилган. Чунки қашшоқлаштириш сиёсати натижасида бир бурда нон топиш илинжида эрта тонгдан кечгача ишлайдиган халқда ўзининг хор ҳолати ҳақида фикрлашга вақти бўлмай қолади, вақти бўлган тақдирда ҳам фикрий танбал бўлганлиги сабабли фикрлашга эринади.\nЮқоридаги фикрлардан келиб чиқиб айтишимиз мумкинки, Ўзбекистон ҳукумати мустамлакачи ғарб давлатлари ундови билан халқимизнинг онггига “ҳаёт бу яхши яшашдан иборат” деган тушунчани жойлашга уринмоқда ва Исломий ақида ва унинг ҳукмларига қарши ҳар жабҳада курашмоқда. Инсонларнинг фақат моддий жиҳатдан фаровон бўлган ўлкаларга етишиш учун жонини хатарга қўяётгани мафкуравий инқироздир. Ўзбекистонда Исломий даъватга таъқиқ қўйилгани учун одамларимиз Ғарбнинг бузуқ дунёқарашини қабул қилмоқда. Агар Давлат Исломий фикрларга қарши курашмаганида демократик бузуқ фикрлар одамларнинг онгига ва ҳаётига бу даражада мустаҳкам ўрнаша олмас эди. Мусулмонларда Исломий фикрий иммунитет бўлмагани учун Ғарб дунёқараши олдида осонгина мағлуб бўлишди. Агар мусулмонлар Исломини ўрганиб унга амал қилишса, қайтадан дунё халқларининг етакчисига айланадилар, фикрий бойлик ортидан моддий бойликларни ҳам қўлга киритадилар.\n“Ким Менинг эслатмамдан юз ўгирса, бас, албатта унинг учун танг-бахтсиз ҳаёт бўлур ва Биз уни қиёмат кунида кўр ҳолда тирилтирурмиз”. (Тоҳа:124)\nЎзбекистон сиёсатига оид таҳлиллар “Шалоқ арава” да юриш жонингизга тегмадими? Сиз яшашда кимга кўпроқ ишонасиз, маҳлуққами ё Ҳолиққами? Фаластин масаласи Ислом Уммати масаласидир


ЕИ иммиграция бўйича таклиф ишлаб чиқади\n29 ноябр 2021, Тошкент вақти: 10:27\nШвеция ташқи ишлар вазири Карл Билдт Европа Иттифоқи октябр ойигача янги иммиграцион сиёсатга оид таклифларни эълон қилади, дея баён қилди.\nБилдт бу ҳақда Италиянинг Римини шаҳарчасида бўлган учрашувда маълум қилди.\nИталия ташқи ишлар вазири Франко Фратини мавзу хусусида гапирар экан, муаммо “Европа миқёсидаги муаммо”га айланганини таъкидлади.\nПайшанба куни Италия расмийлари эритреялик беш нафар муҳожир минган қайиқни топди. Улар йўлда 73 киши нобуд бўлганини гапириб беришди.\nФратини “бу одамлар учун 27 аъзо давлатнинг барчаси масъулиятни олмоғи лозим”, деди.\nШвеция июл ойидан Европа Иттифоқи раислигини олган.


«Фамаликан» қаердан чиқди\nЕвропанинг етакчи миллий чемпионатлари янги мавсуми бир қатор сенсацион натижалар билан бошланди: АПЛда «Лестер», Испанияда «Гранада», Германияда «Фрайбург», Францияда «Анже» клублари ёрқин старт билан барчани ҳайратга солди. Лекин Португалия Примероси кашфиёти сенсация масаласида барчани «чанг» ичида қолдирмоқда. Қаранг, кўпчиликка нотаниш дебютант 7та тур якуни бўйича турнир жадвали карвонбошиси бўлиб турибди. «Порту» ва «Бенфика»дек фаворитлар шу камтарин жамоа ортидан боришмоқда... Ҳа, «Фамаликан»нинг Португалия Примеросида пешқадамлик қилаётгани - умуман кутилмаган катта воқеа. Ахир гап нафақат чемпионат дебютанти, балки мавсум-1993|1994дан буён элит лига юзини кўрмаган клуб ҳақида кетмоқда. Энди gol.ru маълумотлари асосида евромавсумнинг бош кашфиётига дахлдор баъзи фактларга назар соламиз.\n*** «Фамаликан» чемпионат доирасидаги дастлабки 7та ўйиндан 6тасида ғалаба қозониб, 1тасидагина дуранг натижа қайд этди. Дебютантга ютқазганлар орасида Лиссабоннинг «Спортинг» жамоаси ҳам бор. Боз устига, пойтахтликлар ўз майдонларида «тиз чўкишди» - 1:2.\n*** Португалия элит дивизионининг дастлабки 7та турида 3та жамоа 16тадан гол уриб, маҳсулдорлик бобида яққол ажралиб турибди. Шулардан 2таси доимий фаворитлар - «Бенфика» ва «Порту». Учинчиси эса, айнан «Фамаликан»дир. Қойилмисиз?\n*** Фамаликан» охирги 2та ўйинда иродали ғалаба қайд қилди. Яъни дебютант аввалига «Спортинг», ке-йин «Белененсеш»га қарши кечган ўйинлар давомида ҳисобда орқада бориб, якунда ҳар икки рақибни енгиш уддасидан чиқди.\n*** Португалия Примероси пешқадами таркибидаги барча футболчиларнинг трансфер баҳоси умумий ҳисобда атиги 20,7 млн. еврони ташкил қилмоқда. Таққослаш учун айтсак, Россия Премьер-лигасида биргина «Тамбов»нинг таркиби бундан арзонроқ, холос.\n*** «Фамаликан» ихтиёридаги энг қимматбаҳо футболчи - бу «Валенсия»дан ижара келишуви асосида таклиф этилган ярим ҳимоячи Урош Рачич. Унинг трансфери 5 миллион еврога баҳоланмоқда. Жамоанинг ўзига тегишли ўйинчиларга қарасак, 1-ўриндаги Виктор Гарсиянинг трансфер баҳоси 1,25 млн. еврога тенг. Қолган бирор футболчи нарх бобида ҳали миллион евро маррасига етмаган.\n*** «Фамаликан» ихтиёридаги 4 нафар дарвозабон ҳам бразилиялик. Таркибда Англиядан ҳам футболчи бор - Жош Таймон. У вақтида «Халл Сити»да тўп сурганди.\n*** Энг қизиқ ва эътиборга молик томони шуки, «Фамаликан» раҳбарияти Португалия чемпионати юқори дивизиони дебютантига қийин бўлишини билсада, ёзги трансферлар мавсумида таркибни кучайтириш учун бир цент ҳам сарфлагани йўқ. Қисқаси, жамоа фақат эркин агент мақомига эга ўйинчилар билан шартнома тузди, шунингдек, ижара келишувларидан ҳам кенг фойдаланди.\n*** Жамоа таркибининг 50 фоизини Бразилия паспортига эга футболчилар ташкил қилишади. Аниқроқ айтсак, «Фамаликан»нинг нақ 13 нафар ўйинчи Бразилия фуқароси ҳисобланади.\n*** «Фамаликан» Брага округи таркибига кирувчи Вила-Нова-ди-Фамаликан шаҳри шарафини ҳимоя қилади. Узоқ 1835 йили асос солинган ушбу шаҳарчада тахминан 30 минг аҳолиси бор (муниципалитет аҳолиси эса бундан 4 баравар кўп).\n*** Жамоанинг уй стадиони атиги 5307 томошабинга мўлжалланган. Тўғри, 2020 йили арена сиғимини 7000га ошириш режалаштирилмоқда.\n*** Вақтида Португалия матбуотида бразилиялик таниқли футболчилар - Дани Алвеш ва Фред «Фамаликан»ни сотиб олишлари мумкинлиги ҳақида хабар берилганди. Улар шунингдек, «Лейшоэш» жамоасига сармоя киритиш варианти устида ҳам бош қотиришганди. Якунда «Фамаликан» исроиллик бизнесмен Идан Офер ихтиёрига ўтди. У бундан 30 йил аввал иш бошлаган Tanker Pacific кемасозлик компанияси соҳибидир. Хуллас, «Фамаликан»нинг 85 фоиз акцияси Оферга тегишли. Дарвоқе, Quantum Pacific Group компаниясини ҳам назорат қилувчи исроиллик бизнесмен ва «Атлетико» ўртасида боғлиқлик бор. Яъни Мадрид клубининг 32 фоиз акцияси айнан унинг ихтиёрида.\n*** Португалияда «Фамаликан»-нинг ёрқин старти таъсирида «Лестер» мўъжизасини тез-тез эсга олишмоқда. Шунингдек, «нотаниш» жамоанинг кутилмаган муваффақиятини таниқли агент Жорже Мендеш билан йўлга қўйилган ҳамкорликка ҳам боғлашмоқда. Чунончи, ёзда таркибга қўшилган Гуга ва Диого Гонсалвеш (ҳар иккиси «Бенфика»дан ижара келишуви асосида таклиф этилди) айнан Мендеш мижозлари ҳисобланишади. Қолаверса, жамоада агентнинг яна бир мижози бор - «Вулверхэмптон»дан «қарз»га олинган Жоан Миранда. «Вулвз»нинг яна бир вакили - Педру Гонсалвеш ҳам Мендеш воситачилигида Португалия Примеросига йўл олган бўлса, ажабмас. Зеро, португалиялик корчалон агент ва Англия клуби ўртасида мустаҳкам алоқалар бор. Мендеш билан яхши ҳамкорлик қиладиган «Атлетико» ва «Валенсия»дан эса «Фамаликан» нақ 5 нафар футболчини таклиф этган.\n*** Жамоада маҳсулдорлик чакки эмас. Лекин дебютант клуб футболчилари рақиблар дарвозаси томон зарба йўллаш бобида чемпионат бўйича атиги 6-кўрсаткичга эгалар. Тўп назорати ҳам ўртачадан бироз баландроқ - яна 6-натижа. Энг қизиғи, «Фамаликан» ўйинларда ҳаммадан кўп зарба қабул қилмоқда - рақиблар ҳар бир учрашувда дебютант клуб дарвозасига ўртача ҳисобда 16,4 марта тўп йўллашмоқда. Шунингдек, чемпионатнинг бош кашфиёти ҳаводаги яккакурашлар масаласида ҳам асло мақтанолмайди (охирги кўрсаткич).


Президент ташрифидан сўнг Наманган шаҳри ҳокими алмаштирилди\n21:04 / 08.07.2017\nЎзбекистон Республикаси президенти Шавкат Мирзиёевнинг Наманган вилоятига ташрифи доирасида кадрлар масаласи ҳам кўриб чиқилган.\nКун.uz’нинг Наманган вилоятидаги манбасининг хабарига кўра, шу кунгача Наманган шаҳри ҳокими лавозимида ишлаб келган Баҳодир Маматович Бекхўжаев ўз лавозимидан бўшатилган. Унинг ўрнига Шавкат Шокиржонович Абдураззоқов Наманган шаҳри ҳокими этиб тайинланган.\nШ.Абдураззоқов 1976 йилда Наманган шаҳрида туғилган. Наманган саноат-технология институтини тамомлаган. 2015–2017 йилларда Наманган туман ҳокими лавозимида ишлаган. Шу кунгача Ўзбекистон Республикаси Вазирлар Маҳкамаси қишлоқ ва сув хўжалиги, қишлоқ хўжалиги маҳсулотларини қайта ишлаш ҳамда истеъмол товарлари масалалари ахборот-таҳлил департаментининг мудири вазифасида ишлаб келаётган эди.\nМанбага кўра, вилоятдаги Мингбулоқ ва Янгиқўрғон туманлари ички ишлар бўлимлари бошлиқлари ҳам ўз лавозимидан бўшатилган.\nНаманганда Hyundai’нинг қандай транспорт воситаси ишлаб чиқарилади?\n10:02 / 25.05.2018\nНаманганда бешта собиқ масжид биносидан бошқа мақсадда фойдаланиш таклиф этилмоқда\n16:02 / 20.05.2018\nЧегарадан ноқонуний ўтмоқчи бўлган шахс чегара посбонига пичоқ урди – ИИВ\n20:06 / 16.05.2018


Кремлнинг репрессив сиёсати россияликларни хорижга кетишга мажбур қилмоқда\nҚозоғистонга кўчиб келган россияликлар ўз мамлакати ҳуқуқ-тартибот органлари тарафидан босим ва назорат кучайиб бораётганини айтмоқдалар.\n22 март куни Россиянинг Кронштадт шаҳрида Россия байроғи плакатлари ва Украинага босқинни қўллаб-қувватлаш рамзига айланган «Z» ҳарфи туширилган бино ёнидан ўтиб кетаётган эркак. [AFP]\nОЛМАОТА – Ўз ватанини тарк этган россияликлар бунга Кремлнинг репрессив сиёсати ва Украинага қарши урушни cабаб қилиб кўрсатмоқда.\nРоссия 24 феврал куни Украинага бостириб кирганидан сўнг мамлакатни тарк этган россияликлар сони ҳақида расмий статистик маълумотлар йўқ, бироқ далилларга кўра, улар юз минглаб одамни ташкил қилиши мумкин.\n26 март куни Польша пойтахти Варшавада сўзлаган АҚШ президенти Жо Байден «Бир ой ичида 200 минг россиялик ўз юртини тарк этганини» айтди.\nУларнинг кўпчилиги Россия ҳукуматининг ўз фуқароларини назорат қилиш ва онгини заҳарлашга қаратилган мислсиз чоралардан қочаётганини билдирди.\nВладимир Туров Қозоғистоннинг Кўкчатов шаҳридаги қариндошларининг ер участкасидаги ўсимликларни парваришламоқда, 28 март. [Ксения Бондал/Карвонсарой]\nМосква ва Санкт-Петербург каби шаҳарларда қолган айрим одамлар Карвонсаройга «махсус жанговар операцияни» қўллаб-қувватлаш рамзи сифатида офислари ва автомобилларини «Z» ҳарфи билан «безатишга» мажбурланганини айтган.\nЖурналистларнинг хабар беришича, менежерлар уларнинг ижтимоий тармоқлардаги ҳисобларини текшириб, улар қандай контент жойлаштиргани ёки ҳатто қайси постларни ёқтирганини билишга уринган. Айрим фуқаролар полиция таъқибига учраганини айтган.\n«Украинада содир бўлаётган воқеаларга қараб шуни айтишим мумкинки, СССРга ҳужум қилиб, шаҳарларни бомбалаган, одамларни орқа-олдига қарамай ўлдирган ва асирга олган фашистлар билан уруш воқеаларни қайта бошдан кечираётгандекмиз», дейди рафиқасининг ота-онаси яшайдиган Қозоғистондаги Кўкчатовга кўчиб келган омсклик 47 яшар такси ҳайдовчиси Владимир Туров.\n«Аммо ҳозир «Гитлер» ўрнида бизнинг давлатимиз. Бутун дунё бизга қарши. Биз яккаланиб қолдик. Хориждагилар биздан қўрқиб қолишди», дейди у.\nҲозир Россиядагиларнинг ўзи ҳам қўрқувда яшамоқда, дея қўшимча қилди у.\n«Уруш» деб ёзиш мумкин эмас, қамоққа тушишинг мумкин. Интернетда уруш мавзуида ёзишиб бўлмайди», деди у.\n«Одамлар дарҳол қамоқхонага олиб кетилаётган митингларни гапирмаса ҳам бўлади. Ҳолат шу даражага бориб етдики, Омскда полиция кўчада одамларни тўхтатиб, уларнинг телефонларини текширяпти: кимга ёздинг, нима ёздинг, нима ўқидинг, қандай фикр-мулоҳаза билдирдинг».\nТуровнинг айтишича, Омскдалигида полиция уни икки марта уяли телефонини кўрсатишга мажбурлаган.\nПолициячилар Туров қаршилик кўрсатадиган бўлса, уни милиция бўлимига олиб боришларини айтганлар.\n«Телефонимни чиқариб кўрсатишга мажбур бўлдим. Улар тахминан 10 дақиқа уни титкилашди: WhatsApp иловасидаги ёзишмаларимни ўқишди, матнли хабарлар ва қайси сайтларга кирганимни текширишди. Афтидан, ҳеч қандай ноқонуний ва хавфли нарса топа олмадилар.»\nУруш бошланган пайтда Қозоғистонда, ота-онасининг уйида бўлган Туровнинг рафиқаси уни зудлик билан Россияни тарк этишга ундаган.\n«Албатта, рафиқам ва мен бундан кейин нима бўлишидан хавотирдамиз... лекин бу ер Омскдагидан тинчроқ», деди Туров.\n«Россия иқтисодиётининг таназзули»\nҚозоғистонда қариндошлари бўлмаган москвалик Александр Эсмарx 17 март куни Олмаотага келган.\nIT-мутахассисларни чақирувдан озод қилишга оид қонун лойиҳасига қарамай, давлатга қарашли «Ростелеком»да ишлаган Эсмарх Россиянинг Украинага босқини туфайли кетишга қарор қилган.\n«Мен ҳеч қачон Украинада бўлмаганман, лекин Киев, Винница, Уман ва Запорожьега саёҳат қилган дўстларим бу шаҳарларнинг нақадар гўзал экани, маҳаллий аҳоли ва уларнинг (ташрифчиларга) меҳрибонлиги ҳақида фақат яхши нарсаларни айтишади», деди у.\n«Мариупол, Чернигов, Харков ва Ирпенда аскарларимиз содир этган ва этаётган қилмишларини инсониятга қарши жиноят деб биламан», деди у.\nРоссия ҳукуматининг тажовузидан нафақат ўз ҳаёти ва мол-мулкидан айрилаётган Украина фуқаролари, балки оддий россияликлар жабр ҳам кўрмоқда, деди Эсмарх.\nМарт ойи бошида Эсмарх ва унинг ҳамкасбларига ойлик маошларининг бир қисмини рус православ ибодатхонаси қурилиши учун «ихтиёрий равишда» хайрия қилишлари кераклиги айтилган.\n«Бухгалтер бунинг учун маошдан камида 5%, истаган одам бундан ҳам кўпроқ ажратиши мумкинлигини очиқ айтди», деди у. Корхонамиз давлатга қарашли бўлгани учун буйруқ ҳам юқоридан келган.\n«Нима қилсанг қил, лекин маошингдан мажбурий тарзда ушлаб қолишади. Кимга ҳам шикоят қиласан? Давлат буйруғи устидан давлат судигами? Албатта, йўқ», дейди Эсмарх.\nАйрим хабарларда айтилишича, ушлаб қолинган пуллар аслида айирмачилар назоратидаги Донбассдан қочган россияпараст украиналик қочқинлар учун сарфланган.\n«Бу хабарни Интернетда ўқиганимда, фейк деб ўйлаган бўлардим. Лекин ўзим март ойидаги маошидан гўёки черков эҳтиёжлари учун мажбурий равишда пул ушлаб қолинган одамга айландим», деди у.\nБу Россияни тарк этиб, қисқа муддатда Олмаотада, кейин эса Нур-Султонда иш топган Эсмарх учун сўнгги томчи бўлган.\nУ яқин орада Россияга қайтмаслигига ишончи комил.\n«Узоқ истиқболда бу Россия иқтисодиётининг таназзули демакдир. Албатта, очарчилик юз бермайди, лекин энди хорижий инвестиция ҳисобига иқтисодий ўсиш бўлмайди», деди у.\n«У ерда қолиш - қашшоқликни кутиб ўтириш демакдир.»\nПутиннинг «заҳарли сиёсатини» рад этиш\nРоссиядан келаётган мигрантлар оқими янада ортиши мумкин, чунки энди бу мамлакатнинг гуллаб-яшнашига ишониб бўлмайди, дейди айни пайтда Варшавада яшаётган россиялик иқтисодчи Георгий Сургаев.\n«Хорижий корпорациялар мамлакатни тарк этди ва энди қайтиши даргумон. «Биринчидан, улар бу ерда қолиб, ўзларининг асосий бозорлари – Қўшма Штатлар, Европа Иттифоқидаги мижозларини йўқотадилар, улар эса: «Кечирасиз, сиз [Россия президенти Владимир] Путиннинг мамлакатида ишлаяпсиз, шунинг учун биз сиздан ҳеч нарса харид қилмаймиз, дейишади.»\nИккинчидан, хорижий компаниялар Путиннинг «заҳарли сиёсати» туфайли Россияга ишонмай қўйди, дейди у.\n«Россия ҳукумати Украинадаги ҳарбий тажовуз туфайли у ерда ўз бизнесини тўхтатган хорижий компанияларнинг активларини миллийлаштириш режасини эълон қилди. «Энди ҳар қандай инвестор Россияда ишлайдиган бўлса, исталган пайт у ерга киритган барча сармоясидан айрилишидан қўрқади».\n«Яъни, одамлар бу мамлакат энди таҳдид туғдирмаслигига ишонч ҳосил қилмагунича, яъни Путин ҳокимият тепасидан кетмагунича, Россияга жиддий сармоялар киритилмайди», деб қўшимча қилди у.\nОлти ойдан кейин Россия жамиятида жиддий табақаланиш бошланади, деди Сургаев.\n«Давлатга яқин бўлганлар бойийди, ўрта табақа камбағаллашади, камбағаллар эса қашшоққа айланади», дейди у. «Кўпчилик руслар буни ҳали тушунмаяпти – кимдир соддалиги, кимдир кўр-кўрона ватанпарварлиги туфайли».\n«Аммо ҳозирча хорижий корпорациялар Россиядаги ходимларига ишламаса ҳам маош тўлаяпти, аммо бу тўхтайдиган бўлса, ишсизлар қалашиб кетади, улар зўр бериб тирикчилик учун пул топишга тушадилар», деди Сургаев.\nУларни Россия ҳукуматининг репрессив сиёсати эмас, балки кетлари ва пуллари учун хавотир қочишга мажбур қилди. Россияда ҳаммаси яхши. Президентимиз дунёдаги энг зўри. Ваҳимани эса Ғарб оммавий ахборот воситалари ва ватан хоинлари келтириб чиқармоқда; улар ҳеч қачон Россияни ва президентимизни яхши кўрмаган ва тушунмаганлар. Ватан хоинлари ҳеч қачон ўз Ватани ҳақида бир оғиз ҳам яхши сўз айтмайди. Ортиқ уларга қулоқ солманг.\nҚўлида оз бўлсада «пули» борлар ўшалар, одатий дунёда улар ўрта синф аҳолиси ҳисобланади, уларнинг уйи бор, ойликдан ойликкача яшамайди, дам олишга бирор ерга боришади, беш йилда бир марта эмас, балки ундан кўпроқ гаджетларни алмаштиришади.\nНормал жамият «дунёдаги энг яхши президентни ёмон кўради». Агар Москва ёки Питербургдан бир неча ўн километр ташқарига сайёҳат қилсангиз Россиянинг турмуш стандартини кўришингиз мумкин: у ерда харобалар, қашшоқлар ва алкоголизмга гувоҳ бўласиз. Сизларнинг сиёсатчиларингиз дунё бўйлаю қасрлар ва кўчмас мулклардан баҳраманд бўлиб турганида, умидсиз қашшоқларнинг стандартлари яхши ҳаёт ҳисобланади.\nЁдингизга солиб қўяй, одамлар қўрқиб яшаш, қайсидир тўда омон қолиши ёки қамоққа тушмаслиги учун эмас, яхши яшаш учун сиёсатчиларни сайлашади.\nКалласи ва қочиш учун имкони борлар сизнинг ҳалокатга учраган ва ваҳший мамлакатингиздаги саноқли ақлли одамлар бўлган.\nСовет даврида ўша ерда ўсган, кейинчалик 1990-йилларда АҚШга кўчиб келган бир рус дўстим бир воқеани айтиб берган, мен илгари буни шунчаки ҳазил деб ўйлардим, лекин ҳозир ҳақиқат эканига тобора кўпроқ амин бўляпман. Биз бир вақтлар АҚШда эшитганимиз – СССРда машҳур бўлган ҳожатхона қоғози танқислиги ҳақида гаплашгандик. У кулиб, бундай танқислик катта муаммо эмаслигини, чунки одамлар шунчаки газетадан фойдаланишини айтганди. ЛЕКИН, деб қўшимча қилганди у, сиз фойдаланадиган газетада Брежнев ёки бошқа юқори мартабали партия вакилининг нутқидан парча бўлмагани маъқул. Ўша пайтда мен бу шунчаки ҳазил деб ўйладим, лекин Россиядагилар ҳақиқатан ҳам параноик ва ўзига ишончсиз кўринади.\nЭнди бу сафсатага ўхшамаяпти ва яқинда мана шундай нарсага кимдир қўлга олингани ҳақида эшитамиз. Мақолада шундай дейилади: «Саратовлик ўта ватанпарвар аёл ўзи онаси ҳожатхонага газета олиб кираётганини кўрганидан кейин расмийларга хабар берган». Мақолага «70 яшар нацист» ҳисса қўшгани ҳақида эшицам ҳам ҳайратланмайман, чунки уларга шундай нарсалар ёқади.\nРоссияда аллақачон демографик инқироз бор; энди эса Путин туфайли Россиядан қочаётган одамлар сони яна кўпаяди.\nҲар ерда руслар жуда кўпайиб кетган. Бундан ташқари қочаётганлар - АТ ходимлари ва адекват фикрлайдиганлар бу мамлакатни озми-кўпми бўлсада яхши қила оладиган одамлар бўлган. Фақат ватанпарварлик ва нацизм заҳарига маст бўлган путинчилар у ерда қолиб бутун дунё лаънатлаётган Россия дунёсини олқишлашади.\nСобиқ амалдорлар ва таниқли шахслар Украинага босқин муносабати билан Россиядан қочаётганлар сафига қўшилишди\nПутиннинг Украинага бостириб кириши ортидан мамлакатни тарк этган юз минглаб россияликлар орасида юқори мартабали амалдорлар, таниқли шахслар ва маданият арбоблари ҳам бор.


Нидерландиянинг Роттердам шаҳрида коронавирус чекловларига қарши намойишлар тартибсизликларга айланиб кетди\n20:51 / 20.11.2021\nЎтган шанба куни Нидерландия ҳукумати касалланиш ҳолатлари кескин ўсгани сабабли уч ҳафталик локдаун жорий этганди.\nНидерландиянинг катталиги жиҳатидан иккинчи ўринда турувчи Роттердам шаҳрида ҳукуматнинг коронавирусга қарши курашиш бўйича янги жорий этган чоралари сабабли тартибсизликлар келиб чиқди. Норозилик намойиши иштирокчилари полиция ходимларига тош ва петардалар улоқтирди, патрул машиналарига ўт қўйди.\nЮзлаб намойишчилар коронавирусга қарши вакцинация паспортлари жорий этилиши ва рождество байрамида мушакбозлик қилиш тақиқланишига қарши норозилик билдириш учун шаҳар марказига тўпланди.\nПолициячилар огоҳлантирувчи ўқ узишга мажбур бўлди. Шаҳарда фавқулодда ҳолат эълон қилинди.\nЎтган шанба куни Нидерландия ҳукумати касалланиш ҳолатлари кескин ўсгани сабабли уч ҳафталик локдаун жорий этганди. Дўкон ва ресторанларнинг ишлаш вақти қисқартирилди, спорт тадбирларига чеклов ўрнатилди.\nҲукуматнинг коронавирусга қарши вакцинация паспортларини жорий этиш режаси айниқса кескин норозиликларга сабаб бўлди. Ҳукумат турли муассасаларга фақат ковид-паспорти бўлганларнинг киришига рухсат беришни режалаштирмоқда.\nРождество ва янги йил байрамларида мушакбозлик ўтказишнинг тақиқланиши эса оловга мой сепгандек бўлди. Ҳукуматнинг таъкидлашича, бу чора “соғлиқни сақлаш тизимини ортиқча юкламадан халос қилади”.\n21:06 / 23.11.2021\nНидерландияда шифохоналар тўлиб кетгани сабабли ковид-беморлар Германияга юборилмоқда\n23:32 / 02.11.2021\nАмстердамда дунёдаги илк бошқарувчисиз сув таксиси пайдо бўлди\n22:48 / 26.10.2021\nНидерландияда икки ўриндиқли электр сувости кемаси ишлаб чиқилди\nНидерландияда қирувчи самолёт бинога урилди


Афғонистонда тинч аҳолидан тўққиз киши ҳужум қурбони бўли\n12 май 2021, Тошкент вақти: 04:35\nАфғонистон полицияси толиблар жанггарилари йўл четида иккита бомба портлатгани оқибатида тинч аҳолидан камида тўққиз киши нобуд бўлганини билдирди.\nХўст вилоятининг Покистон чегараси яқинида жойлашган Сабари туманида нобуд бўлган бир оиланинг олти аъзоси орасида аёл ва унинг чақалоғи ҳам бор.\nАфғонистон полициясига кўра, бу оила янги туғилган чақалоқни касалхонадан олиб келаётган пайтда содир этилган портлашда ҳалок бўлган.\nАйни пайтда, якшанба куни толиблар йўл четида бомба портлатгани оқибатида кичик автобусда кетаётган уч киши ўлган, икки нафари яраланган.\nИккинчи ҳужум автобусдагилар Ҳелманд вилоятидан Қандаҳор вилоятига кетаётган пайтда Майванд туманида амалга оширилган.


Кам таъминланган оилаларга болалар нафақаси қандай тартибда тўланади | NORMA.UZ\nҲужжат Президентнинг 11.08.2021 йилдаги «Кам таъминланган оилаларга моддий ёрдам кўрсатиш ҳамда камбағаллик билан курашиш кўламини янада кенгайтириш чора-тадбирлари тўғрисида»ги ПФ-6277-сон Фармони ижросини таъминлаш мақсадида қабул қилинган.\nМаълумот учун! 2021 йил 1 сентябрдан бошлаб 14 ёшгача болалари бўлган оилаларга нафақа ҳамда бола 2 ёшга тўлгунига қадар уни парвариш қилиш нафақаси ўрнига кам таъминланган оилаларга болалар нафақаси (кейинги ўринларда – болалар нафақаси) жорий этилади. Бунда:\nнафақанинг миқдорини оиладаги болалар сонидан келиб чиқиб белгилаш тартиби қўлланилади.\nШунингдек юқорида айтиб ўтилган санадан бошлаб якка-ёлғиз бўлган фуқароларга, фарзанди бўлмаган ёки барча фарзандлари 18 ёшдан катта бўлган кам таъминланган оилаларга моддий ёрдам тайинланади.\nОилани кам таъминланган деб эътироф этиш ҳамда уларга болалар нафақаси ва моддий ёрдамни тайинлаш ва тўлаш тўғрисидаги қарорлар «Ижтимоий ҳимоя ягона реестри» АТда (кейинги ўринларда «Ягона реестр» АТ) шакллантирилади ва қабул қилинади.\nОилани кам таъминланган деб эътироф этилиши тегишли маълумотнома билан тасдиқланади. У ЯИДХП орқали берилади. Ушбу маълумотнома оила кам таъминланган деб эътироф этилган ойдан бошлаб 12 ой давомида амал қилади. Маълумотнома тақдим этилганлиги учун йиғим ундирилмайди.\nОила қуйидаги ҳолатларда кам таъминланган оила деб эътироф этилади:\n2021 йилнинг 1 сентябридан – оиланинг ҳар бир аъзосига жами бир ойлик ўртача даромад 440 минг сўмдан ошмаганда;\n2022 йилдан бошлаб – оиланинг ҳар бир аъзосига жами бир ойлик ўртача даромад минимал истеъмол харажатлари миқдоридан ошмаганда.\nБолалар нафақаси ва моддий ёрдам оила «Ижтимоий ҳимоя ягона реестри» АТ орқали кам таъминланган деб эътироф этилганидан кейин оила аъзолари томонидан тақдим этилган аризага асосан тайинланади ҳамда ариза берувчи мурожаат қилган ойдан кейинги ойдан бошлаб тўланади.\nОиланинг муомалага лаёқатли исталган аъзосидан бири ариза берувчи бўлиши мумкин. Улар жумласига қуйидагилар киритилади: отаси, онаси ёки уларнинг ўрнини босувчи шахс, 18 ёшга тўлган, ўз оиласига эга бўлмаган ва ота-онаси ёки уларнинг ўрнини босувчи шахс билан бирга яшовчи боласи ёки оиланинг фарзандликка олинган боласи ёхуд васийлликка олинган шахслар.\nБолалар нафақаси ва моддий ёрдам тайинлаш учун ариза зарур ҳужжатлар билан бирга бевосита ариза берувчининг доимий ёки вақтинчалик яшаш манзилидаги фуқароларнинг ўзини ўзи бошқариш органига оила ушбу нафақа ва моддий ёрдам олишни истаётган ойдан олдинги ойнинг 16-санасига қадар тақдим этилади. Моддий ёрдам 6 ой мобайнида тўланади.\nариза берувчи ва оила аъзоларининг паспорти ёки ID-карталари (бунда фуқароларнинг ўзини ўзи бошқариш органи томонидан ушбу ҳужжатларнинг нусхаси олиниб, асли аризачига қайтарилади);\nчет эл фуқаролари, фуқаролиги бўлмаган шахсларнинг яшаш гувоҳномалари, фуқаролиги бўлмаган шахс гувоҳномалари ёки ID-карталари ҳамда яшаш жойи бўйича рўйхатга олинганлиги тўғрисида қайд варағи (бунда фуқароларнинг ўзини ўзи бошқариш органи томонидан ушбу ҳужжатларнинг нусхаси олиниб, асли аризачига қайтарилади);\nболалари васийлик остида бўлган тақдирда, аризага васийлик ва ҳомийлик органи қарорининг нусхаси илова қилинади;\nариза берувчи ва унинг оила аъзолари номидаги тижорат банки ҳисобварақларидаги маблағ қолдиқлари ва ариза берилган ойдан олдинги 3 ой мобайнида уларнинг номига ўтказилган пул ўтказмалари юзасидан маълумотларни МБ томонидан «Ягона реестр» АТга тақдим этиш тўғрисида оилада бирга яшовчи 18 ёш ва ундан катта ёшдаги муомалага лаёқатли барча оила аъзолари имзолари билан тасдиқланган ариза.\nБолалар нафақаси ва моддий ёрдам АТ «Халқ банки»нинг туман (шаҳар) бўлимлари (филиаллари) орқали нақд пул шаклида ёки пул маблағларини нақд пулсиз ўтказиш йўли билан пластик карталари орқали тўланади.\nОилани кам таъминланган деб эътироф этиш ва унга тегишли равишда болалар нафақаси ёки моддий ёрдамни тайинлаш рад этиладиган ҳолатлар бўйича мезонлар белгиланди. Улар жумласига қуйидагилар киритилган:\nариза берувчи оиласининг ҳар бир аъзосига тўғри келадиган бир ойлик ўртача жами даромад миқдори мезондан ошганда;\nкўчмас мулк объектларига бўлган ҳуқуқларнинг давлат реестрида ариза берувчи ва унинг оила аъзолари эгалигида жами биттадан ортиқ кўчмас мулки ёки бир ва ундан ортиқ нотурар жой бинолари мавжуд бўлганда;\nариза берувчи ёки қонунчилик ҳужжатларида белгиланган тартибда ёки бош ишончномада асосан қуйидагилар мавжуд бўлганда:\nишлаб чиқарилган муддати 7 йилдан ошмаган, техник ҳолати соз бўлган енгил автотранспорт воситаси;\nишлаб чиқарилган муддати 15 йилдан ошмаган, техник ҳолати соз бўлган юк ташувчи автотранспорт воситаси, автобус, микроавтобус, экскаватор, трактор, комбайн, юк ташувчи транспорт воситаларининг тиркамалари ва ярим тиркамалари, автокран ва бошқа қурилиш техникаси;\nжами икки ва ундан ортиқ, техник ҳолати соз бўлган енгил ва юк ташувчи автотранспорт воситалари, микроавтобус, экскаватор, трактор, комбайн, юк ташувчи транспорт воситаларининг тиркамалари ва ярим тиркамалари, автокран ва бошқа қурилиш техникаси.\nТуман (шаҳар)ларнинг маҳаллий бюджетлари, қонунчилик ҳужжатларида тақиқланмаган бошқа манбалар болалар нафақаси ва моддий ёрдам тўловларини молиялаштириш манбалари ҳисобланади.\nЭслатиб ўтамиз! 2021 йил 1 сентябрдан бошлаб таъминланган оилаларга болалар нафақаси ва кам моддий ёрдам тўловининг қуйидаги миқдорлари белгиланди:\nа) болалар нафақасининг қуйидаги ҳар ойлик миқдори:


“Фотиҳа” сурасини қайта англаш ёхуд биринчи сура тафсири (12-мақола). Якуни | Azon.uz - Ахборот-таҳлилий портал\n“Фотиҳа” сурасини қайта англаш ёхуд биринчи сура тафсири (12-мақола). Якуни\n01:00 10.06.2018 1118\nҲозир сиз билан яна Аллоҳнинг ғазаби тушган ва адашганлар ҳақида гаплашамиз.\nҚуръонда маълум бир яҳудийларнинг, ҳаммаси эмас, улардан баъзилари шу даражада ўқимишли, ақлли бўлганларидан уларнинг юраклари қаттиқлашиб қолганликда айбланади.Улар учун дин бир нимани ёд олиш, қайсидир юзага келган саволларни илмий таҳлил қилишдан иборат бўлиб қолган эди. Лекин уларда руҳий маънавийлик йўқолган эди. Шунинг учун ҳам уларнинг юраклари қаттиқлашиб қолган эди.\nНасронийлар эса аксинча руҳий маънавий инсонлар сифатида кўрилган. Уларнинг юраклари юмшоқ ва раҳмдил бўлган. Муаммо шундаки, уларга илм етишмаган. Қуръонда айтилишича, улар “Инжил”ни талаб қилинган даражада ўқимаганлар.\nБир томондан биз ораларида жуда кўп олимлар, мутоаълачилар бўлганлигини, улар шу даражада жуда кўп билимдон, ўқимишли бўлганликларидан руҳий маънавиятларини йўқотишганлигини кўрамиз. Бошқа томондан эса биз маънавиятга бой, лекин билимдан ажралган одамларни кўрамиз. Иккита муаммо, иккита чеклов!\nАна шу муаммолар мусулмонлар орасида, уммати Муҳаммадда ҳам борми? Мусулмонлар орасида шундай одамлар борки, улар жуда ҳам кўп билимга эгалар, эртаю кеч билим олиш билан оворалар, лекин маънавиятга келганда бўм-бўш. Шундайлар ҳам борки, маънавий қувватлари бўлсада, лекин ўз динлари ҳақида ҳеч нарса билмайдилар. Улар бизнинг орамизда. Биз билим ва маънавият орасидаги келишмовчиликни доим кузатамиз. “Фотиҳа” сураси эса яна бизга билим ва ҳис-туйғулар орасидаги мувозанатни эслатиб туради. Агар ёдингизда бўлса, мен “Алҳамдулиллоҳ” сўзида ҳам билим, шу билан бирга ҳис туйғу (руҳий кўтаринкилик) борлигини айтиб ўтган эдим.\nҚуръони Карим юқори даражадаги интеллектуал, илмий, шу билан бирга юқори даражадаги маънавий ва ҳис-туйғулардан иборат бўлган матнлардан ташкил топган. Интеллектуал, фалсафий донолик ва манаънавият орасидаги мутаносиблик, мувозанат, мукаммал тарзда мувозанатлаштирилган китобни яна қаердан топиш мумкин?\nОлимлар қайси китобдан маълум бир битта сура асосида диссертация ишини ёзиши мумкин? Шу билан бирга қайси фермер ибодат чоғида сурани эшитиб йиғлайди? Қайси китоб шунга қодир?! Қайси қонунлар тўплами сизни йиғлатиши мумкин? Субҳоналлоҳ!\nМаънавият билан интеллект орасидаги мувозанатни фақат шу Китобдан топиш мумкин.\nБитта мувозанат кейингиси билан, битта мувозанат кейингиси билан ҳаммасини “Фотиҳа” сурасидан топиш мумкин.\nМен сизларга озгина бўлса ҳам бу суранинг ҳайратланарли даражада ажойиблиги, гўзаллигини етказишга муваффақ бўлдим, деб жуда ҳам катта умид қиламан.\n11:52 22.02.2019 4076\n07:00 19.02.2019 2676


Кейинги жылларда базы мазҳабсызлар тәрепинен саҳаба ҳәм тобеинларге ериў нықабы астында “салафийлик” даўагерлери кѳбейди.\nСалафийлик ҳәрекети ѳзлерин салафи салыҳларға ергенлерин даўа етиўши ҳәрекет сыпатында шама менен IV ҳижрий әсрде жүзеге келген. Олар сол дәўирде ашъарийлер менен қарама-қарсы болған. Ашъарий ҳәм мотурийдий тәлийматларын бир қанша мәселелерде, айтатуғын болсақ, Аллаҳтың сыпатларын түсиндириўде айыплайды. Олар Аҳмад ибн Ҳанбал раҳимаҳуллаҳқа ергенлерин даўа етсе де, сол ўақытта ҳанбалийлер тәрепинен әшкараланған.\nVII ҳижрий әсирге келип Аҳмад ибн Таймия мийнетинен соң салафийлик ҳәрекети теориялық жақтан раўажланды. Бүгинги күн салафийлери Аҳмад ибн Ҳанбал, Ибн Ҳазм, Ибн Таймия, Ибн Қайюм ал-Жавзий, Муҳаммад ибн Али аш-Шавконий, Аҳмад Шокир киби қәдимги уламаларды ѳзлерине жолбасшы, деп биледи. Жақын замандағы уламалардан Абдулазиз ибн Абдуллаҳ, Абдулазиз ибн Боз, Носириддин Албоний, Муҳаммад Ийд ал-Аббосий киби алымлары бар.\nИбн Таймия ҳәм оның даўамшылары Қуран ҳәм ҳәдисте келген Аллаҳ тааланың сипатларын қандай болса сондай түсиниў керек дейди. Мысалы, “Аллаҳ тааланы дүнья аспанына түсиўин” солайынша түсиниў керак ямаса булытлар үстине Аллаҳ тааланы түседи дейди ҳәм оған мәканды пайда етеди, негизинде Аллаҳ таала мәкан ҳәм заманға мүтәж емес Илаҳ.\nНаждлик Муҳаммад ибн Абдулваҳҳобтың даўамшылары да бүгин “ваҳҳобий” деген атамадан ўаз кешип, ѳзлерин “солиҳ салафлар жолындамыз” деб даўа қылмақта. Сол “салафийлик” нәсиятшылары арасында Муҳаммад Носируддин Албоний теңсиз ҳәм данышпанлық енгизген шахслардан бири. Салафийлар Носир Албонийға баҳа бериўде жүдә ҳәдден асқан. Оны “Әср муҳаддиси”, “Сүннет билимданы”, “Сүннет қәўендери” ҳәм тағы да басқа атақлар менен лақаблап алған.\nСалафийлар ақидаўий мәселелерде аса кеткенлиги себеп, аҳли сунна ақидаларна кери болған бир қанша пикирлерди айтқан... Олар сўфийлик тариқатларын әшкаралаған. Ибн Таймийя бир қанша мәселелерде аҳли сунна уламалары пикирлерине кери пикирлерди билдирген. Мәселен:\n– Ол Қурани кәрим Аллаҳтың каламы ҳәм ол махлуқ емес, бирақ Қуран әййемги де емес, дейди.\n– Ол дозахтың мәңги емеслигин айтқанлығы ҳаққында рәўиятлар бар.\nСондай-ақ, салафийлер арасында ақырғы жылларда фиқҳий ҳәм ҳәтте ақида ҳүкимлерди де Албоний пикирлерине мүрәжат етиў жағдайлары кѳбейди.\nТѳмендеги “Салафийлик” ағымы раҳнама (басшы) ларынан бири Носир Албонийдиң тѳрт мазҳаб ақидаси ҳәм фиқҳқа қылап рәўиште шығарған мәниссиз пәтиўалары келтирилди, гүришти тазалаў ушын оның ишинен шигинлери терилгендей, аҳли сунна исениминдеги ҳар бир адам бул патиўалар менен тансып шығыўы лазым болады. Носир Албонийдиң базы патиўаларынан күлсеңиз, айырым орынларда бул адамға ашынып, жылағыңыз да келеди.\nИслам дини фиҳи ҳәм ақидасы менен қызыққан ҳәр бир адамның Носир Албоний атына кѳзи түскен болса керак. Салафийлер тәрепинен тарқатылған кѳплеген брошюра ҳәм мақалаларда бул адамның аты әлбетте бир неше рет зикр етип ѳтилди.\nУсы көз қарастан сизың исенимиңизде Носир Албоний уллы ислам алымы сыпатында қәлиплесип қалмаўы, ѳзиңиз билмеген ҳалда оған қарам болып қалмаўыңыз ушын оның тийкарғы салафи салиҳларға қарсы шығарған патиўалары әшкар етилди. Оның ҳаслы ким екенин сиз анық ҳәм рәўшан билиб алың! Носир Албонийға дөҳмет, деган пикр пайда болмаўы ушын ҳәр бир патўаның анық дереги оның негизинде өз алдына түсиник сыпатында жазып кѳрсетиледи.\nДемек, Носир Албонийдың аҳли сунна ақидасы ҳәм пикирине кери шығарған патўалары:\nАллаҳ таала ҳақында\n1. Аллаҳ азза ўа жалланың еки кѳзи бар..\n2. Аллаҳ таланның балтыры бар..\n3. Аллаҳ тааланның ҳақыйқый қолы бар..\n4. Зеҳк (интеллект) – күлиў Аллаҳ тааланның сыпатларынан бири..\n5. Ийман Аллаҳ таала аспанда бар деб ийман келтириў менен болады..\nПайғамбар ҳәм расуллер ҳаққында\n1. Пайғамбарлардың гүнәҳлардан пәклиги улыўма пәклик емесдур..\n2. Пайғамбар ҳәм расуллер кишкене гүнәҳ ҳәм әсилик етиўи мүмкин..\nСаййидимиз Муҳаммад саллаллаҳу алайҳи ўа саллам ҳаққында\n1. Расулуллаҳ саллаллаҳу алайҳи ўа саллам анда-санда ижтиҳод (фиқҳ илимине бар күшин жумсаў) етер еди. Кѳбинесе ижтиҳоди туўры шығар еди. Бирақ гейде ижтиҳодинда ҳақыйқатқа муўапық болмайтуғын еди, керисинше қәте ижтиҳод қылар еди. Сонда Расулуллаҳ саллаллаҳу алайҳи ўа салламды туўры жолға жоллаў ушын ўаҳий назыл болар еди..\n2. Расулуллаҳ саллаллаҳу алайҳи ўа саллам инсанларға жеткерген аятларды ядынан шығарып қойыўы да мүмкин болған..\n3. Расулуллаҳ саллаллаҳу алайҳи ўа салламның аҳли ҳаяллары да зина ислеўи мүмкин еди..\n4. Расулуллаҳ саллаллаҳу алайҳи ўа салламды масжидун-набаўийдан шығарып жибериў ҳәм қуббатун-набаўийди бузып таслаў керек..\n5. Расулуллаҳ саллаллаҳу алайҳи ўа саллам Аллаҳтың алдында махлуқат ишинде ең абзалы емес..\n6. Расулуллаҳ саллаллаҳу алайҳи ўа саллам менен тавассул (Ўәсийла — ортаға биреўди қойып, сол инсанның ҳүрметинен тилеги қабыл болыўын Аллаҳ тааладан сораў) қылыў ҳарам..\n7. Салиҳ әмеллер саўабын Пайғамбарымызға ҳәм басқа марҳумларға да саўға етиў жайыз емес..\n8. Расулуллаҳ саллаллаҳу алайҳи ўа салламды ҳәм оның хызметкерлерин мақтамаў керек..\nЖуўмақлап усыны айтыў мүмкин, ҳәзирги дәўирде аҳли сунна ўал жаманың сап ақийдасынан адасып қалмаў ҳар бир замандағыдай әҳимийетлигинше қалмақта.\n“Ақоид ҳәм фиқҳий пәнлер” кафедрасы оқытыўшысы.\nIslaminstitut.uz сайтынан Даўытбай Беканов таярлады.


08:17 / 13.04.2022\nПрезидент томонидан имзоланган қонун билан суд ҳужжатларини ва бошқа органлар ҳужжатларини мажбурий ижро этиш жараёнига аралашганлик учун маъмурий ва жиноий жавобгарлик киритилди.\nАдлия вазирлиги хабарига кўра, мазкур ҳаракатлар маъмурий жазо қўлланилганидан кейин содир этилса, 1 йилдан 3 йилгача озодликни маҳрум қилиш билан жазоланиши мумкин.\nЙирик битимлар тузишда, молия-кредит хизматларини кўрсатишда, халқаро йўловчи ташиш ва давлат хизматларини кўрсатишда ижро ҳужжатлари бўйича қарздорлик борлигини текширмаслик ҳам маъмурий жавобгарликка сабаб бўлади.\nҚонун билан ижро ишини юритишнинг соддалаштирилган тартиби белгиланди. Унга кўра, соддалаштирилган тартибда ундирув қарздорнинг мол-мулкига (пул мустасно) қаратилмайди ва қарздорга жавобгарлик чоралари қўлланилмайди.\nСоддалаштирилган тартибда ундирув банкдаги пулга, меҳнатга ҳал тўлашнинг энг кам миқдоридан (822 минг сўмдан) кўп бўлмаган суммани ундириш учун эса иш ҳақига, стипендия, пенсия ва бошқа даромадларга қаратилади.


Стрепим-Т – medu.uz – Дорилар ҳақида маълумотлар ўзбек тилида\nHome Йўриқномалар Стрепим-Т\nПрепаратнинг савдо номи: Стрепим-Т\nТаъсир этувчи моддалар (ХПН): цефепим, тазобактам\nДори шакли: инъекция учун эритма тайёрлаш учун кукун\n1 флаконда қуйидагилар сақланади:\nфаол модда: 1000 мг цефепимга эквивалент цефепим гидрохлориди;\n125 мг тазобактамга эквивалент тазобактам натрий.\nЭритувчили 1 ампула қуйидагиларни сақлайди:\nинъекция учун сув – 10 мл.\nКукун: оқ рангдан оч сариқ ранггача бўлган кристалл кукун.\nЭритувчи: ҳидсиз ва таъмсиз тиниқ рангсиз суюқлик.\nАТХ коди: J01DE01.\nIV авлод цефалоспоринлар гуруҳига мансуб антибактериал восита. Микроорганизмларнинг ҳужайра девори синтезини бузиб, бактерицид таъсир кўрсатади. Граммусбат ва грамманфий бактерияларга, аминогликозидлар ва/ёки III авлод цефалоспорин антибиотикларига чидамли штаммларга нисбатан кенг таъсир доирасига эга. Кўпчилик бета-лактамазаларнинг гидролизига юқори чидамли ва грамманфий бактериал ҳужайраларга тез ўтади. Бактериал ҳужайраларнинг ичидаги нишон молекуласи бўлиб, пенициллин боғловчи оқсиллар ҳисобланади.\nIn vivo ва in vitro шароитларда граммусбат аэробларга: Staphylococcus aureus (фақат метициллинга чидамли штаммлари), Streptococcus pneumoniе, Streptococcus pyogenes (А гуруҳи), Streptococcus viridans гуруҳи; грамманфий аэроблар: Enterobacter spp., Escherichia coli, Klebsiella pneumoniae, Proteus mirabilis, Pseudomonas aeruginosaга нисбатан фаол.\nIn vitro шароитда граммусбат аэробларга: Staphulococcus epidermidis (фақат метициллинга сезгир штаммлари), Staphylococcus saprophyticus, Streptococcus agalactiae (В гуруҳи); грамманфий аэроблар: Acinetobacter lwoffii, Citrobacter diversus, Citrobacter freundii, Enterobacter agglomerans ,Haemophilus influenza (шу жумладан бета лактамазани ишлаб чиқарадиган штаммлари), Klebsiella oxytoca, Moraxella catarrhalis (шу жумладан бета – лактамазани ишлаб чиқарадиган штаммлари), Morganella morganii, Proteus vulgarls, Providencia rettgeri, Providencia stuartii, Serratia marcescens нисбатан фаол (бироқ клиник аҳамияти ноаниқ).\nEnterococcus spp. нинг кўпгина штаммлари, шу жумладан Enterococcus faecalis, метициллинга чидамли стафилококклар, Stenotrophomonas maltophilia (аввал Xanthomonas maltophilia ва Pseudomonas maltophilia сифатида, каби маълум бўлган), Clostridium difficile цефепимга сезгир эмас.\nТазобактам – пенициллинат сульфон, тузилиш жиҳатидан сульбактамга ўхшаш. Бета-лактамазани ингибитори бўлиб, пенициллинлар ва цефалоспоринлар каби ушбу фермент таъсири остида парчаланадиган кўпчилик препаратлар билан синергизм намоён қилади. Тазобактам клавуланат кислотаси ингибиция қилиши мумкин бўлган барча бета-лактамазаларни ингибиция қилади, бундан ташқари, Morganella morganii, Citrobacter freundii, Enterobacter cloacae, Serratia marcescens ва Pseudomonas aeruginosa бактерияларнинг индуцияланган ферментларига нисбатан маълум бир фаолликка эга. Тазобактам бошқа бета-лактамазаларга нисбатан кучсиз фермент индуктори ҳисобланади.\nБиокираолишлиги – 100%. 0.5 г дозада вена ичига ва мушак ичига юборгандан сўнг максимал концентрацияга эришиш вақти – инфузия охирида мувофиқ 1-2 соатни ташкил қилади. 0,5, 1 ва 2 г дозада мушак ичига юборилганда максимал концентрацияси мувофиқ 14,30 ва 57 мкг/мл ни, 0,25, 0,5, 1 ва 2 г дозада вена ичига юборилганда – мувофиқ 18, 39, 82 ва 164 мкг/мл ни, плазмада ўртача терапевтик концентрацияга эришиш вақти – 12 соатни, мушак ичига юборилганда ўртача терапевтик концентрацияси – 0,2 мкг/мл, вена ичига юборилганида – 0,7мкг/мл ни ташкил қилади. Юқори концентрациялар сийдикда, сафрода, перитонеал суюқликда, пўрсилдоқ экссудатида, бронхлар шиллиқ секретида, балғамда, простата безида, аппендикс ва ўт пуфагида аниқланади. Тақсимланиш ҳажми 0,25 л/кг, 2 ойликдан то 16 ёшгача бўлган болаларда 0,33 л/кг ни ташкил қилади. Плазмада оқсиллар билан боғланиши 20%. Жигар ва буйракларда 15% метаболизмга учрайди. Ярим чиқарилиш даври 2 соат, умумий клиренси минутига 120 мл, буйрак клиренси минутига 110 мл ташкил қилади. Буйраклар орқали (85% -гломеруляр фильтрация йўли билан ўзгармаган ҳолатда), кўкрак сути билан чиқарилади. Гемодиализда ярим чиқарилиш даври 13 соат, узлуксиз перитонеал диализда – 19 соатни ташкил қилади.\nТазобактам фармакологик ва антибактериал фаолликка эга бўлмаган ягона метаболитгача метаболизмга учрайди. Тазобактам калавалар фильтрацияси ва найчалар секрецияси йўли билан буйраклар орқали чиқарилади. Тазобактам ва унинг метаболити асосан буйраклар экскрецияси орқали чиқарилади, юборилган дозанинг 80% ўзгармаган ҳолда, қолган қисми ягона метаболит кўринишида чиқарилади. Тазобактам сафрога ҳам секреция бўлади. Тазобактам плазма оқсиллари билан тахминан 30% боғланади. Тазобактамнинг метаболитларини оқсиллар билан боғланиши аҳамиятсиз даражада бўлади. Тазобактам организмнинг тўқима ва суюқликларига, шу жумладан ичакнинг шиллиқ қавати, ўт пуфаги, ўпка, аёлларнинг репродуктив аъзолари (бачадон, тухумдонлар, бачадон найлари), ҳужайралараро суюқлик ва сафрога кенг тарқалади.\nЦефепимга сезгир бўлган микроорганизмлар чақирган қуйидаги инфекцион-яллиғланиш касалликларида қўлланади:\nStreptococcus pneumonia (шу жумладан бактериемия билан бирга кечган ҳолларда), Pseudomоnas aeruginosa, Klebsiella pneumonia ёки Enterobacter spp. томонидан чақирилган пневмонияда (ўрта оғирликдаги ва оғир);\nфебрил нейтропенияда (эмпирик даволаш);\nEscherichia coli, Klebsiella pneumonie, Proteus mirabilis томонидан чақирилган сийдик чиқариш йўлларининг асоратланган ва асоратланмаган инфекцияларида (шу жумладан пиелонефрит);\nStaphylococcus aureus (фақат метициллинга сезгир штаммлари), Streptococcus puogenes томонидан чақирилган тери ва юмшоқ тўқималарининг асоратланмаган инфекцияларида;\nEscherichia coli, Klebsiella pneumoniе, Pseudomonas aeruginosa, Enterobacter spp. томонидан чақирилган асоратланган интраабдоминал инфекцияларда (метронидазол билан мажмуада).\nВена ичига инфузион тарзда (камида 30 минут давомида) ёки мушак ичига (фақат Escherichia coli чақирган, сийдик чиқариш йўлларининг енгил ва ўртача оғирликдаги асоратланган ёки асоратланмаган инфекцияларда).\nStreptococcus pneumoniae (шу жумладан бактериемия билан бирга кечган ҳолларда), Pseudomonas aeruginosa, Klebsiella pneumoniae ёки Enterobacter spp. томонидан чақирилган пневмонияда (ўртача оғирликдаги ва оғир): 10 кун давомида вена ичига 1-2 г дан ҳар 12 соатда буюрилади.\nФебрилли нейропения (эмпирик терапия): 7 кун давомида вена ичига 2 г дан ҳар 8 соатда нейтропения тузалгунича буюрилади.\nEscherichia coli, Klebsiella pneumoniae, Proteus mirаbilis томонидан чақирилган сийдик йўлларининг енгил ва ўртача оғирликдаги асоратланган ва асоратланмаган инфекцияларида: вена ичига ёки мушак ичига (фақат Escherichia coli чақирган инфекциялар учун) 7-10 кун давомида 0,5-1 г дан ҳар 12 соатда буюрилади.\nEscherichia coli ёки Klebsiella pneumoniae томонидан чақирилган сийдик йўлларининг оғир, асоратланган ёки асоратланмаган инфекцияларида: вена ичига 10 кун давомида 2 г дан ҳар 12 соатда буюрилади.\nStaphylococcus aureus (фақат метициллинга сезгир штаммлари), Streptococcus puogenes томонидан чақирилган тери ва юмшоқ тўқималарининг ўртача оғирликдаги ва оғир инфекцияларида: вена ичига 10 кун давомида 2 г дан ҳар 12 соатда буюрилади.\nEscherichia coli, Klebsiella pneumonia, Pseudomonas aeruginosa, Enterobacter spp томонидан чақирилган асоратланган интраабдоминал инфекцияларда (метронидазол билан мажмуада): вена ичига 7-10 кун давомида 2 г дан ҳар 12 соатда буюрилади.\n2 ойликдан 16 ёшгача тана вазни 40 кг гача бўлган болаларда барча кўрсатмаларда (фебрил нейтропениядан ташқари) тавсия этилган дозалаш тартиби – 50 мг/кг ҳар 12 соатда вена ичига; нейтропенияда – 50 мг/кг ҳар 8 соатда буюрилади. Даволаш давомийлиги катталарники билан бир хил.\nСурункали буйрак етишмовчилигида дозани инфекциянинг оғирлигига ва креатинин клиренсига (КК) қараб буюрилади: КК минутига 60 мл дан ортиқ бўлганида – 0,5-1-2 г дан ҳар 12 соатда ёки 2 г дан ҳар 8 соатда, КК – минутига 30- 60 мл бўлса – 0,5 -1-2 г дан ҳар 24 соатда ёки 2 г дан ҳар 12 соатда, КК минутига 11-29 мл бўлганида -0,5-1-2 г дан ҳар 24 соатда, КК минутига 11 мл дан кам бўлганида -0,25-0,5-1 г дан ҳар 24 соатда; доимий амбулатор перитонеал диализда -0,5-1-2 г дан ҳар 48 соатда буюрилади. Гемодиализда бўлган пациентларга, биринчи куни 1 г юборилади, сўнгра барча инфекциялар учун 0,5 г дан ҳар 24 соатда, фебрил нейтропенияни даволаш учун эса 1 г дан ҳар 24 соатда буюрилади. Гемодиализда бўлган пациентларга препаратни гемодиализ сеанси тугаганидан кейин юборилади; цефепимни ҳар куни бир вақтда юбориш мақсадга мувофиқдир.\nЁндош сурункали буйрак етишмовчилиги бўлган болаларда препаратни қўллаш бўйича маълумотлар йўқ, бироқ, болалар ва катталарда фармакокинетикасининг ўхшашлигини ҳисобга олиб, сурункали буйрак етишмовчилиги бўлган болаларда дозалаш тартиби (дозани камайтириш ёки юборишлар орасидаги интервални кўпайтириш) катталардаги дозалаш тартибига ўхшаш бўлади.\nИнъекцион эритмани тайёрлаш\nВена ичига юбориш учун эритмани тайёрлаш учун, препаратни (1,0 г) 10 мл стерил инъекция учун сув, 5% ли дектроза эритмаси, 0,9% ли натрий хлориди эритмасида эритилади. Вена ичига инфузия қилиш учун тайёрланган эритмани вена ичига инфузия учун бошқа эритмалар (0,9% ли натрий хлориди эритмаси, 5% ли ёки 10% ли дектроза эритмаси, Рингер лактат эритмаси ва 5% ли декстроза эритмаси; максимал концентрацияси 40 мг/мл бўлган эритма) билан аралаштирилади ва камида 30 минут давомида юборилади.\nМушак ичига юбориш учун эритмани тайёрлаш учун препаратни (1,0 г) 2,4 мл стерил инъекция учун сувда, 0,9% ли натрий хлориди эритмасида, парабен ёки бензил спирти қўшилган инъекция учун бактериостатик сувда, 0,5% ли ёки 1% ли лидокаин гидрохлориди эритмасида эритилади.\nАллергик реакциялар: тери тошмаси (шу жумладан эритематоз тошмалар) қичишиш, иситма, анафилактоид реакциялар, анафилактик шок, Кумбс синамасининг сохта мусбат бўлиши, эозинофилия, кўп шаклли экссудатив эритема (шу жумладан Стивенс-Джонсон синдроми), токсик эпидермал нектролиз (Лайелл синдроми).\nМаҳаллий реакциялар: вена ичига юборганда флебитлар, мушак ичига юборилганда гиперемия ва юбориш жойида оғриқ..\nНерв тизими томонидан: бош оғриғи, бош айланиши, уйқусизлик, парестезиялар, хавотирлик ҳисси, онгни чалкашиши, тиришишлар, энцефалопатия.\nСийдик – таносил тизими томонидан: вагинит.\nСийдик чиқариш тизими томонидан: буйраклар фаолиятини бузилиши.\nОвқат ҳазм қилиш тизими томонидан: диарея, кўнгил айниши, қусиш, қабзиятлар, қоринда оғриқ, диспепсия, сохтамембраноз колит.\nҚон яратиш аъзолари томонидан: анемия, тромбоцитопения, лейкопения, нейтропения, панцитопения, гемолитик анемия, қон кетиши, протромбин вақтини ёки қисман тромбопластик вақтини ошиши.\nНафас тизими томонидан: йўтал.\nЮрак-қон томир тизими томонидан: тахикардия, ҳансираш, периферик шишлар.\nЛаборатор кўрсаткичлар: гематокритни пасайиши, протромбин вақтини ошиши, мочевина концентрациясини ошиши, гиперкреатинемия, гиперкальциемия, “жигар” трансаминазалари ва ишқорий фосфатазанинг фаоллигини ошиши, гипербилирубинемия.\nБошқалар: томоқда оғриқ, кўкракда оғриқ, таъмни ўзгариши, кучли тер ажралиши, белда оғриқ, астения, суперинфекцияни ривожланиши, орофарингеал кандидоз кузатилади.\nЦефепимга, препарат компонентларига, бошқа цефалоспоринларга, пенициллин, бошқа бета-лактам антибиотикларига ўта юқори сезувчанлик, 2 ойликкача бўлган болалар (вена ичига юбориш учун), 12 ёшгача бўлган болалар (мушак ичига юбориш учун), лактация даврида қўллаш мумкин эмас.\nМеъда–ичак йўлларининг касалликлари (шу жумладан анамнездаги), асосан колит, регионал энтерит ёки антибиотикни қўллаш оқибатидаги колит, оғир сурункали буйрак етишмовчилигида эҳтиёткорлик билан қўлланади.\nБошқа микробларга қарши дори воситалари ва гепарин билан фармацевтик номутаносиб.\nДиуретиклар цефепимнинг буйрак найчаларида секрециясини камайтиради ва қон зардобида унинг концентрациясини оширади, ярим чиқарилиш даврини узайтиради, нефротоксиклигини кучайтиради (нефронекроз ривожланиш хавфи ошади).\nНостероид яллиғланишга қарши препаратлар цефалоспоринлар чиқарилишини секинлаштириб, қон кетишини ривожланиш хавфини оширадилар. Метронидазол эритмаси билан номутаносиб (жарроҳлик аралашувларини ўтказишда инфекцияларнинг профилактикаси учун метронидазол эритмасини юборишдан олдин, инфузион системани цефепим эритмасидан ювиб ташлаш лозим).\nУзоқ муддатли диарея билан кечувчи сохтамембраноз колит юз берганида препаратни қўллаш тўхтатилади ва ванкомицин (ичга) ёки метронидазол буюрилади.\nПеницилинларга аллергик реакцияси бўлган пациентларда кесишган ўта юқори сезувчанлик бўлиши мумкин.\nБуйрак ва жигарнинг аралаш оғир етишмовчилигида плазмада препаратнинг концентрациясини мунтазам аниқлаш лозим (креатинин клиренсига қараб, дозага тузатиш киритилади). Давомли даволашда периферик қон, жигар ва буйракларнинг функционал ҳолати кўрсаткичларини мунтазам назорат қилиш зарур\nАралаш аэроб-анаэроб инфекцияларда қўзғатувчиларнинг идентификациясига қадар анаэробларига нисбатан фаол бўлган дори воситаларининг мажмуасини қўллаш мақсадга мувофиқдир.\nБеморларда олиб ташланган инфекция ўчоғидан менингиал диссеминация юз берса, менингитга шубҳа бўлса ёки менингит ташҳиси тасдиқланса, ушбу ҳолат учун клиник самарали альтернатив антибиотик буюрилиши лозим.\nКумбс сохта мусбат синамаси, сийдикда глюкоза тести сохта мусбат бўлиши аниқланиши мумкин.\nПрепаратни ҳомиладорлик вақтида фақат она учун потенциал фойда, ҳомила учун хавфдан юқори бўган ҳоллардагина қўллаш мумкин.\nПрепаратни лактация даврида буюриш зарурути туғилса, эмизишни тўхтатиш лозим.\nДаволаш вақтида автотранспортни бошқариш ва диққатни юқори жамлашни ва тез психомотор реакцияни талаб қилувчи потенциал хавфли фаолият турлари билан шуғулланишдан сақланиш зарур.\nСимптомлари (сурункали буйрак етишмовчилиги бўлган беморларда кўпроқ пайдо бўлади): тиришишлар, энцефалопатия, нерв-мушак қўзғалиши.\nДаволаш: гемодиализ ва симптоматик даволаш ўтказилади.\nИнъекция учун эритма тайёрлаш учун кукун шиша флаконда. Бир флакон эритувчи – инъекция учун сув 10 мл дан пластик контейнерда ва қўллаш бўйича йўриқномаси билан бирга картон қутига жойланган.\nҚуруқ, ёруғликдан ҳимояланган жойда, 25оС дан юқори бўлган ҳароратда сақлансин.


3 йил аввал 2063 siyrat.uz\nАлбатта, Биз у(Қуръон)ни Қадр кечасида нозил қилдик.\nЛайлатул Қадрнинг ушбу ном билан аталишининг сабаби – бу кечанинг қадри улуғлигидан, шу кечада бандаларнинг бир йиллик тақдирлари ўлчанадиган, ҳал қилинадиган бўлганидан эканини аввал ҳам айтиб ўтдик. Ушбу оятда зикр қилинаётган ҳодиса, яъни Қуръоннинг нозил қилиниши унинг Лавҳул Маҳфуздан бу дунё осмонига нозил қилилишидир. Бу маъно Ибн Аббосдан ривоят қилинган. Ана ўша ҳодиса Қадр кечасида бўлганини ушбу оят очиқ-ойдин айтиб турибди. Қуръони Карим бу дунё осмонидан Пайғамбаримизга бўлиб-бўлиб, йигирма уч йил давомида нозил қилинган. Демак, ушбу ояти кариманинг маъноси «Биз Қуръонни Лавҳул Маҳфуздан бу дунё осмонига Қадр кечасида нозил қилдик» бўлади. Бу ҳақиқатни Аллоҳ таолонинг Ўзи таъкидлаб айтмоқда.\nҚадр кечаси не эканини сенга нима билдирди?\nЯъни «Унинг ҳақиқатини, фазлини тўла тушунишинг қийин. Шунинг учун уни Ўзимиз айтиб берамиз».\nҚадр кечаси минг ойдан яхшироқдир.\nЧунки бу кечада Қуръони Карим нозил бўлган ва бу кечадаги ибодатнинг фазли минг ойлик ибодатдан афзалдир. Ушбу оят тафсирида аллома Ибн Касир, жумладан, қуйидагиларни ёзганлар: «Бир киши силоҳ олиб, Аллоҳнинг йўлида минг ой жиҳод қилгани ривоят қилинди. Расулуллоҳ соллаллоҳу алайҳи васаллам ва мусулмонлар бундан ажабландилар. Расулуллоҳ соллаллоҳу алайҳи васаллам ўз умматларига ҳам шундай бўлишини орзу қилиб: – Роббим, менинг умматимни умматлар ичида умри қисқа, амали оз қилдинг! – дедилар. – Лайлатул Қадр сенга ва умматингга ўша одам жиҳод қилган минг ойдан яхшироқдир, – деди Аллоҳ таоло». Лайлатул Қадрнинг яна бир фазилати қуйидаги оятда баён қилинади:\nУнда фаришталар ва Руҳ Роббларининг изни билан барча ишлар учун тушадир.\nУшбу оятдаги «Руҳ»дан мурод Жаброил алайҳиссаломдир. Қадр кечасида Жаброил алайҳиссалом бошчиликларида фаришталар Аллоҳ таоло келаси йилгача тақдир қилган ишлар ила тушадилар. Бу ҳам Қадр кечасининг шарафини оширадиган ишдир. Лайлатул Қадрнинг учинчи фазилати қуйидаги оятда баён қилинади:\nУ то тонг отгунича салом бўлиб турадир.\nЯъни Қадр кечаси тонг отгунча салом – тинчлик-омонлик кечасидир. Унда фаришталар мўминларга салом берадилар. Унда Аллоҳ таоло инсонларга фақат тинчлик-омонликни тақдир қилади. Уламоларимиз Қадр кечасининг қайси кеча эканини тайин қилишда Набий соллаллоҳу алайҳи васалламнинг «Лайлатул Қадр Рамазоннинг йигирма еттинчи кечасида», деган ривоятларини ихтиёр қилганлар. Муҳаммад соллаллоҳу алайҳи васаллам: «Кимки Қадр кечасини иймон билан ва савоб умидида бедор ўтказса, унинг барча гуноҳлари кечирилади», – деганлар. Бу кечани бедор ўтказиш ибодат билан, яъни намоз ўқиш, дуо қилиш, истиғфор айтиш ва Қуръон қироати билан бўлади.\nраҳматуллоҳи алайҳнинг «Тафсири Ҳилол» китобларидан.


Азиз Абдуҳакимов маданий мерос объектларига нисбатан ўзбошимча муносабат ҳақида: «Бунақада ҳеч қандай туризм қолмайди» - Anhor\nAnhor Все посты Азиз Абдуҳакимов маданий мерос объектларига нисбатан ўзбошимча муносабат ҳақида: «Бунақада ҳеч қандай туризм қолмайди»\nБош вазир ўринбосари, Туризмни ривожлантириш давлат қўмитаси раиси Азиз Абдуҳакимов Ўзбекистонда маданий мерос объектларига нисбатан нотўғри, ўзбошимчалик билан муносабатда бўлиш ҳолатлари ҳақида фикр билдирди, деб ёзади Kun.uz нашри.\nУ бундай ҳолат давом этаверса, мамлакатда ҳеч қандай туризм қолмаслигини таъкидлади.\n«Маданий мерос объектларини сақлаш, уларга ёндашув бўйича мутлақо янги тизим ишлаб чиқилиши керак. Агар ҳолат шу тахлитда давом этаверса, ҳеч қандай туризм ҳам қолмайди.\nМаданий мерос объектларига энг кўп маҳаллий аҳоли томонидан зарар етказилади. Мамлакат бўйлаб минглаб қўрғонлар бор. Улар ҳали ўрганилмаган. Одамлар билмасдан унинг устига экин экади, ҳайдайди. Тупроғини қазиб олиб, қурилишга ишлатади ёки экин майдонига айлантиради. Археологлар, олимлар, экспертлар буларни бориб ўрганиши, шундан сўнг уларнинг чегарасини аниқ белгилаб, кадастр ҳужжатлари тайёрланиши лозим.\nБу жуда ҳам жиддий масала. Ҳаммасини фақат Маданият вазирлигининг ўзига ташлаб қўйиб бўлмайди. Барча экспертлар бирлашиб, янги тизим ишлаб чиқилиши керак. Шунингдек, жамоатчилик назоратини ҳам кучайтириш лозим», – деди Абдуҳакимов “Тошкент ёшлар форуми – 2020” тадбири доирасида журналистларга берган интервьюсида.\nШунингдек, қўмита раиси яқинда Хивадаги Тош ҳовли саройи билан кузатилган ҳолат ҳақида ҳам тўхталди.\n«Бу бўйича иш прокуратурага тақдим этилган. Айбдорлар жавобгарликка тортилади. Афсуски, бу каби ҳолатлар биринчи марта бўлаётгани йўқ. Яқинда Сурхондарёдаги Кампиртепа ёдгорлигида ҳам шунақа ҳолат кузатилганди. Ачинарлиси, булар ҳали кўзга ташланаётган ҳолатлар. Кўрмай қолаётганимиз қанча?! Муаммога тизимли ёндашиш керак, акс ҳолда бунақа ҳолатлар давом этаверади. Керак бўлса, ҳар бир маданий мерос объектига видеокамера ўрнатилиши лозим», – таъкидлади бош вазир ўринбосари.\nЭслатиб ўтамиз, Хива шаҳридаги Тош ҳовли саройининг девори хусусий корхона томонидан бузилган, ЮНЕСКО рўйхатидаги саройда ўтказилаётган таъмирлаш ишлари учун Маданий мерос департаментидан рухсат олинмаган.


Наргиза чорак финалга чиққанлар орасида 4-ўринда\nРоссиянинг "Первый" телеканалидаги “Голос” лойиҳасида қатнашаётган 8 хонанда сафида Наргиза Зокирова ҳам чорак финалда қатнашиш имконини қўлга киритди.\n13 декабрь куни томошабин ва устозлар танлови асосида иккинчи гуруҳи - Елена Максимова, Антон Беляев, Гела Гуралиа ва Шарип Умхановлар чорак финалга чиқди. 6 декабрда эса айни асосда биринчи гуруҳ - Сергей Волчков, Тина Кузнецова, Андрей Цветков ва Наргиза Закировалар танланган.\n8 иштирокчи ўртасидаги беллашув келгуси жума — 20 декабрь куни бўлиб ўтади ва унда томошабинлар танлаган 4 иштирокчи ярим финалга чиқади.\nЛеонид Агутин гуруҳини танлаган ўзбекистонлик иштирокчи Наргиза Зокирова томошабинлар ва устозлар берган овозлар кўрсаткичи бўйича ҳозирча 4-ўринда бормоқда.\nГела Гуралиа 127%, Сергей Волчков ва Андрей Цветковлар 120%дан, Наргиза Зокирова эса 115% овоз тўплаган.\nНаргиза бу гал АҚШдаги альтернатив рок услубида куйлайдиган машҳур Nirvana гуруҳининг Smells Like Teen Spirit қўшиғини ижро этди ва яна томошабинлар олқишини қозонди.\nНаргиза россиялик томошабинлар саволларига жавоб берди\nАйни пайтда қизғин паллага кирган "Голос" ярим финали иштирокчилари билан рус матбуоти уюштирган суҳбатлар пайдар-пай эълон қилиб борилмоқда.\nЖумладан, Наргиза Зокирова ҳам яқинда "Первый" телеканали томошабинларининг онлайн тарзда берган саволларига жавоб берди.\nҚарийб бир соат давом этган савол-жавоб давомида ундан қизиқишлари, дини ва татуировкалари ҳақида кўп сўрашди.\nЖумладан: "Телелойиҳада ғолиб бўлиш учун бутун азойи баданингизга татуировкаларни муҳрлашгача бордингизми?" мазмунидаги саволларга жавобан Наргиза шундай жавоб берди:\n"Ҳа, мен ташқи кўринишим билан бошқалардан ажралишни истадим. Қанақадир комплексларим борилиги учун эмас, балки жамиятда бироз хилма-хиллик яратиш учун қилдим буни. Табиийки, оқ қарғадай ажралиб туришим мумкинлигини кутганман. Мени қоралашларига қарамай, ўзгармайман. Қандай бўлсам, шундайлигимча қоламан. Муҳими, менинг табиатимда зулм йўқ ва мен ҳамиша самимий бўлиб қоламан", деди Наргиза "Первый" телеканали томошабинлари саволига жавобан.\nУ Ню Йоркка келиши биланоқ биринчи қилган иши танасига татуировка чиздириш бўлганини ҳам қистириб ўтди.\n"Пентаграмма шаклидаги ва бошқа иблисона рамзларнинг сизга нима кераги бор? Сиз ўзи қайси динга сиғинасиз?" мазмунидаги саволга эса Наргиза: "Мен бу саволни узоооқ кутган эдим", деб жавоб бошлади:\n"Эҳтимол, айнан пентаграмма шакли кўпчиликнинг эътирозига сабаб бўлаётгандир. Чунки, одамлар бу шаклни тўғридан-тўғри сатанизм билан боғлиқ, деб ўйлашади. Мен сатанист (Шайтонга сиғинувчи - Таҳр.) эмасман. Мен мажусийман. Мен эзотерика, магия, астрология каби фанларга болалигимдан қизиқиб келаман. Айни пайтда, ер юзида мавжуд барча динларга ҳурмат билан қарайман ва мен учун муҳими, фанатизмгача бормаслик. Чунки, исталган динда фанатизмгача борилса, у ёғига телбалик бошланади", деди Наргиза Зокирова.\nШунингдек, у қандай асарлар ўқиши, қандай қўшиқлар тинглаши, рок услубидаги ижрони танлаши, оиласи билан муносабатларига оид бошқа саволларга ҳам жавоб берди.


1 декабрь, 2018, 21:20\nУмид Аҳмаджонов билан интервью.\n— Осиё ўйинларида 70та медал қўлга киритилгани билан бу натижани жуда юксак натижа деб бўлмайди. Биринчидан, турнирда 42 спорт турида медаллар ўйналгани ҳолда ўзбекистонликлар 30 спорт тури бўйича иштирок этишди. Шундан фақат 19та спорт турида медал олинди. Шундан фақат 12 спорт турида 21та олтин медал. Иккинчидан, медаллар асосан яккалик баҳсларда қўлга киритилган. Фақат 7та медал – 5та кумуш ва 2та бронза жамоавий баҳсларда олинган. Олтин йўқ. Кумуш ва бронзаларнинг 4таси академик эшкак эшишда, 2таси байдарка ва каноэда эшкак эшишда, битта бронза бадиий гимнастикада. Яъни, жамоавий спорт турларида жуда паст натижалар қайд этилган. Бу кўрсаткичларни яхшилаш учун нималар қилинади?\n— Жуда юксак натижа эмас, дейсизми? Ахир, терма жамоамиз рекорди янгиланган куни, умумжамоалар ўртасида Эрондан ўзиб кетганимизда, халқимиз қай тарзда қабул қилганини кўрмадингизми? Лекин фикрингизда жон бор, биз бирданига ҳамма спорт турларини бир кунда ривожлантириб қўя олмаймиз, бунга миллат менталитети, халқимизнинг ўша спорт турига бўлган муносабати ва спорт турларига турлича шароит лозимлиги сабаб бўлади. Ўйлайманки, шу кетишда ишласак, натижа бермаган турлар бўйича ҳам медаллар учун кураш олиб борамиз. Катта шаҳарлар ҳам бир кунда қурилмаганку…\n— Маълумки, Олимпия ўйинларида ва Осиё ўйинларида сузиш спортида бир спортчининг ўзи бир нечта медал олиши мумкин. Осиё ўйинларида кучли учликда бўлган Хитой, Япония ва Жанубий Корея ҳам кўп медалларни сузиш спорт турида жамғаришди. Масалан, биринчи ўринни эгаллаган Хитой сузиш бўйича 50та медал олди (19та олтин, 17та кумуш ва 14та бронза). Япония эса бу спорт турида энг кўп медалга эгалик қилди – 52та (19та олтин, 20та кумуш ва 13та бронза). Япониялик сузувчи Рикако Экее 8та медал (6та олтин, 2та кумуш) олди, хитойлик сузувчи Жиаю Ху 5та олтин медални ўзиники қилди. Яна бир хитойлик сузувчи 6та медал (4та олтин, 2та кумуш) эгаси бўлди. Спортчилар ўртасида энг кўп медал жамғариш рейтингининг дастлабки олти поғонаси айнан сузувчиларга тегишли бўлди. Ўзбекистон бу спорт турида битта ҳам медал олмади.\nТан олайлик, юқоридаги мамлакатлар ҳозирги натижалари йўлида узоқ йиллар ишлашган ва бир яхлит тизим ишлаб чиқилгач, бугунги кўрсаткичларга етишишди. Биз эса, бу масалаларни тезлик билан ҳал қилишимиз имконсиз, ўз вақти билан етиб ҳам келамиз. Лекин боя айтганимдек, шу зайлда ишласак, сузиш бўйича олиб борилаётган ишларимиз самарасини ҳам яқин йилларда кўрасиз, Худо хоҳласа…


Владимир Жарихин: Суриядаги вазият МДҲ давлатларига ҳам алоқадордир\n12:14 / 14.10.2015\n15 октябрь куни Қозоғистонда МДҲ давлатлари раҳбарлари кенгашининг навбатдаги йиғилиши иш бошлайди. Унда Қозоғистон, Ўзбекистон, Қирғизистон, Тожикистон, Беларусь, Озарбайжон, Арманистон, Россия етакчилари иштирок этади.\nМаълум бўлишича, Бўрабайдаги учрашувда Владимир Путин МДҲ бўйича ҳамкасбларини Сурияда ўтказилаётган ҳарбий операция тафсилотлари билан таништиради.\nМДҲ давлатлари институти директори Владимир Жарихин Sputnik агентлигига берган интервьюсида Суриядаги вазият ташкилотга аъзо давлатларга ҳам бевосита алоқадор эканлигини таъкидлаб қўйди.\n“Суриядаги вазият Марказий Осиёдаги вазиятга ҳам бевосита таъсир ўтказади, - деди у. – Марказий Осиёдаги вазият эса нафақат минтақа давлатлари, балки Россияга ҳам таъсир кўрсатади. Шу боис Суриядаги вазият МДҲга бевосита алоқадордир.\nМасалан, Суриядан МДҲ ҳудудигача, яъни Арманистонгача, 400 км масофа бор. Бу жуда яқиндир”.\nУмуман Суриядаги вазият учрашувнинг асосий мавзуларидан бирига айланиши кутилмоқда.